Domstolens dom (Store Afdeling) af 2. maj 2012.\nSAS Institute Inc. mod World Programming Ltd.\nAnmodning om præjudiciel afgørelse indgivet af High Court of Justice (England & Wales) (Chancery Division).\nImmaterialrettigheder – direktiv 91/250/EØF – retlig beskyttelse af edb-programmer – artikel 1, stk. 2, og artikel 5, stk. 3 – beskyttelsens omfang – skabelse enten direkte eller gennem en proces – ophavsretligt beskyttet edb-program – et andet programs repetition af funktioner uden adgang til det første programs kildekode – dekompilering af det første edb-programs objektkode – direktiv 2001/29/EF – ophavsret og beslægtede rettigheder i informationssamfundet – artikel 2, litra a) – brugermanual til et edb-program – gengivelse i et andet edb-program – krænkelse af ophavsretten – betingelse – udtryk for ophavsmanden til brugermanualens egen intellektuelle frembringelse.\nDet Forenede Kongerige, Spanien, EUMS, Europa-Kommissionen, Finland, EUINST\n2. maj 2012 ( *1 )\n»Immaterialrettigheder — direktiv 91/250/EØF — retlig beskyttelse af edb-programmer — artikel 1, stk. 2, og artikel 5, stk. 3 — beskyttelsens omfang — skabelse enten direkte eller gennem en proces — ophavsretligt beskyttet edb-program — et andet programs repetition af funktioner uden adgang til det første programs kildekode — dekompilering af det første edb-programs objektkode — direktiv 2001/29/EF — ophavsret og beslægtede rettigheder i informationssamfundet — artikel 2, litra a) — brugermanual til et edb-program — gengivelse i et andet edb-program — krænkelse af ophavsretten — betingelse — udtryk for ophavsmanden til brugermanualens egen intellektuelle frembringelse«\nSAS Institute Inc. ved barristers H.J. Carr, QC, og M. Hicks og J. Irvine\nWorld Programming Ltd ved M. Howe, QC, R. Onslow og I. Jamal, barristers, med fuldmagt fra solicitor A. Carter-Silk\nden finske regering ved H. Leppo, som befuldmægtiget\nDet Forenede Kongeriges regering ved L. Seeboruth og C. Murrell, som befuldmægtigede, bistået af barrister S. Malynicz\nEuropa-Kommissionen ved J. Samnadda, som befuldmægtiget,\nAnmodningen om præjudiciel afgørelse vedrører fortolkningen af artikel 1, stk. 2, og artikel 5, stk. 3, i Rådets direktiv 91/250/EØF af 14. maj 1991 om retlig beskyttelse af edb-programmer (EFT L 122, s. 42) og af artikel 2, litra a), i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet (EFT L 167, s. 10).\nDenne anmodning blev fremsat inden for rammerne af en retssag mellem SAS Institute Inc. (herefter »SAS Institute«) og World Programming Ltd. (herefter »WPL«) vedrørende en sag om krænkelse af immaterielle rettigheder, som SAS Institute har anlagt under henvisning til krænkelse af ophavsrettighederne til edb-programmer og til brugermanualerne vedrørende virksomhedens datasystem.\nArtikel 2, stk. 1, i Bernerkonventionen til værn for litterære og kunstneriske værker, der blev undertegnet i Bern den 9. september 1886 (Parisakten af 24.7.1971), som affattet efter ændringen af 28. september 1979 (herefter »Bernerkonventionen«), har følgende ordlyd:\nArtikel 9 i aftalen om handelsrelaterede intellektuelle ejendomsrettigheder (herefter »TRIPs-aftalen«), der er indeholdt i bilag 1 C til Marrakech-overenskomsten om oprettelse af Verdenshandelsorganisationen, der blev godkendt ved Rådets afgørelse 94/800/EF af 22. december 1994 om indgåelse på Det Europæiske Fællesskabs vegne af de aftaler, der er resultatet af de multilaterale forhandlinger i Uruguayrundens regi (1986-1994), for så vidt angår de områder, der hører under Fællesskabets kompetence (EFT L 336, s. 1), bestemmer:\nTRIPs-aftalens artikel 10, stk. 1, har følgende ordlyd:\nArtikel 2 i traktaten om ophavsret inden for Verdensorganisationen for Intellektuel Ejendomsret (WIPO), der blev vedtaget den 20. december 1996 i Genève, og som trådte i kraft for Den Europæiske Union den 14. marts 2010 (EUT L 32, s. 1), bestemmer:\nDenne traktats artikel 4 har følgende ordlyd:\nI 3., 7., 8., 14., 15., 17., 18., 21. og 23. betragtning til direktiv 91/250 er anført følgende:\nEdb-programmer spiller en stadig større rolle inden for en lang række industrier, og edb-programteknologi kan derfor betragtes som værende af fundamental betydning for Fællesskabets industrielle udvikling.\nI dette direktiv omfatter betegnelsen »edb-program« programmer i enhver form, herunder programmer inkorporeret i datamater; betegnelsen omfatter også forberedende designarbejde, der fører til udviklingen af et edb-program, under forudsætning af at det forberedende arbejde er af en sådan karakter, at et edb-program på et senere stadium kan være resultatet heraf.\nDe kriterier, der skal lægges til grund for at afgøre, om et edb-program er et originalt værk eller ej, skal ikke omfatte afprøvning af edb-programmets kvalitetsmæssige eller æstetiske værdi.\nI overensstemmelse med [princippet om, at det kun er et edb-programs udtryksform, der er ophavsretligt beskyttet,] er idéer og principper, i det omfang logik, algoritmer og programmeringssprog omfatter disse idéer og principper, ikke beskyttet i henhold til dette direktiv.\nI henhold til medlemsstaternes lovgivning og retspraksis og de internationale ophavsretskonventioner skal sådanne idéers og princippers udtryksform beskyttes ophavsretligt.\nOphavsmandens eneret til at hindre uretmæssig reproduktion af sit værk må, når der er tale om edb-programmer, underlægges en begrænset undtagelse med henblik på at tillade reproduktion, der er teknisk nødvendig for, at det pågældende program kan benyttes af den, der lovligt har erhvervet det; dette betyder, at handlinger som indlæsning og kørsel, der er nødvendige for anvendelsen af en kopi af et program, som er lovligt erhvervet, herunder rettelse af fejl deri, ikke må forbydes ved aftale; når intet særligt er aftalt, herunder når en kopi af et program er solgt, må enhver anden handling, der er nødvendig for anvendelsen af kopien af et program, udføres i overensstemmelse med dens formål af den, der lovligt har erhvervet kopien.\nEn person, der har ret til at benytte et edb-program, bør ikke hindres i at udføre handlinger, der er nødvendige for at besigtige, undersøge eller afprøve, hvordan edb-programmet fungerer, forudsat at sådanne handlinger ikke krænker ophavsretten til edb-programmet.\nUnder disse ganske bestemte omstændigheder skal det derfor betragtes som lovligt og i overensstemmelse med god forretningsskik, at en person, der har ret til at benytte et edb-program, eller en person, der handler på dennes vegne, foretager reproduktion og oversættelse, og dette skal derfor anses for ikke at kræve rettighedshaverens tilladelse.\nDenne undtagelse fra ophavsmandens eneret må ikke benyttes på en måde, som gør indgreb i rettighedshaverens legitime interesser eller er i modstrid med den normale udnyttelse af edb-programmet.«\nUnder overskriften »Beskyttelsens genstand« bestemmer artikel 1 i direktiv 91/250 følgende:\nI direktivets artikel 4, litra a) og b), med overskriften »De enkelte enerettigheder« er fastsat følgende:\nvarig eller midlertidig, hel eller delvis reproduktion af et edb-program på en hvilken som helst måde og i en hvilken som helst form. Hvis indlæsning, visning på skærm, kørsel, overførsel eller lagring af edb-programmet nødvendiggør reproduktion af edb-programmet, forudsætter en sådan reproduktion rettighedshaverens tilladelse\noversættelse, bearbejdelse, arrangement og enhver anden omformet gengivelse af et edb-program samt reproduktion af resultaterne heraf, uden at dette berører de rettigheder, som tilkommer den person, som omformer programmet«.\nArtikel 5 i direktiv 91/250, der fastsætter undtagelser til de handlinger, der er underlagt begrænsninger, har følgende ordlyd:\nDirektivets artikel 6 bestemmer følgende vedrørende dekompilering:\nHandlingerne udføres af licenshaveren eller af en anden person, der har ret til at benytte en kopi af et edb-program, eller på disses vegne af en person, der har tilladelse hertil.\nDe oplysninger, der er nødvendige for at tilvejebringe interoperabilitet, har ikke tidligere været let og hurtigt tilgængelige for de i litra a) nævnte personer.\nHandlingerne er begrænset til de dele af det oprindelige edb-program, der er nødvendige for at opnå interoperabilitet.\nbenyttes til andre formål end at gøre det selvstændigt udviklede edb-program interoperabelt\nvideregives til tredjemand, undtagen når dette er nødvendigt for at gøre det selvstændigt udviklede edb-program interoperabelt, eller\nbenyttes til udvikling, fremstilling eller markedsføring af et edb-program, der i sin udtryksform i vid udstrækning svarer til det oprindelige, eller til nogen som helst anden handling, som krænker ophavsretten.\nSom anført i artikel 9 i direktiv 91/250 berører direktivets bestemmelser ikke anvendelsen af andre retsforskrifter vedrørende f.eks. patenter, varemærker, illoyal konkurrence, forretningshemmeligheder, beskyttelse af halvlederprodukter eller aftalelovgivningen. Aftalemæssige bestemmelser, som strider mod artikel 6 eller mod undtagelserne i artikel 5, stk. 2 og 3, er ugyldige.\nIfølge 20. betragtning til direktiv 2001/29 bygger direktivet på de principper og bestemmelser, der allerede er fastsat i de gældende direktiver på området, herunder direktiv 91/250. Direktivet videreudvikler disse principper og bestemmelser og anvender dem på informationssamfundsområdet.\nArtikel 1 i direktiv 2001/29 bestemmer:\nArtikel 2, litra a), i direktiv 2001/29 har følgende ordlyd:\nfor ophavsmænd for så vidt angår deres værker […]«\nDirektiv 91/250 og 2001/29 blev gennemført i den nationale retsorden ved Copyright, Designs and Patents Act 1988, som ændret ved Copyright (Computer Programs) Regulations 1992 samt ved Copyright and Related Rights Regulations 2003 og Copyright and Related Rights Regulations 2003 (herefter »1988-Act«).\nSection 1(1)(a) i 1988-Act bestemmer, at ophavsret er en ejendomsret til originale litterære, dramatiske, musiske eller kunstneriske værker. Ifølge section 3(1)(a)-(d) i 1988-Act betyder »litterære værker« ethvert værk ud over et dramatisk eller musisk værk, som er skrevet, talt eller sunget, og som dermed omfatter en tabel eller sammenstilling ud over en database, et edb-program, et forberedende designmateriale til et edb-program og en database.\nSection 16(1)(a) i 1988-Act bestemmer, at indehaveren af ophavsretten til et værk har eneretten til at kopiere værket.\nDet fremgår af section 16(3)(a) og (b) i 1988-Act, at den begrænsning, som ophavsretten indebærer for muligheden for at foretage handlinger vedrørende et værk, gælder i forbindelse med værket i sin helhed eller en væsentlig del heraf enten direkte eller indirekte.\nDet fremgår af section 17(2) i 1988-Act, at kopiering i forhold til et litterært, dramatisk, musisk eller kunstnerisk værk betyder gengivelse af værket i enhver materiel form. Dette omfatter, at værket lagres ved elektroniske midler i et hvilket som helst medie.\nDet fremgår af section 50BA(1) i 1988-Act, at det ikke udgør en krænkelse af ophavsretten, at en lovlig bruger anvender en kopi af et edb-program til at besigtige, undersøge eller afprøve programmets funktion med henblik på at fastlægge de idéer og principper, som ligger til grund for elementerne i programmet, hvis han gør det, mens han foretager nogen af de handlinger i form af indlæsning, visning, kørsel, overførsel eller lagring af programmet, som han er berettiget til at foretage. Det fremgår af section 50BA(2), at når en handling er tilladt i henhold til denne section, er det uden betydning, om der er eller ikke er nogen bestemmelse eller noget vilkår i en aftale, som påstår at forbyde eller begrænse handlingen.\nSAS Institute er et selskab, der udvikler analysesoftware. Det har over en periode på 35 år udviklet en integreret række programmer, som gør det muligt for brugerne at udføre en lang række former for databehandling og analyseopgaver, navnlig statistisk analyse (herefter »SAS-systemet«). Hovedbestanddelen i SAS-systemet, der kaldes »Base SAS«, gør det muligt for brugerne at skrive og køre deres egne applikationer med henblik på at tilpasse SAS-systemet, så det kan behandle deres data (scripts). Disse scripts skrives i et sprog, der indgår i SAS-systemet (herefter »SAS-sproget«).\nWPL var af den opfattelse, at der fandtes et potentielt marked for alternativ software, som gør det muligt at udføre brugerprogrammer skrevet på SAS-sproget. WPL skabte derfor »World Programming System«, der var udformet på en sådan måde, at det i videst mulig omfang efterlignede SAS-komponenternes funktionalitet i den forstand, at selskabet med visse mindre undtagelser forsøgte at sikre, at det samme input ville give det samme output. Dette gjorde det muligt for brugerne af SAS-systemet at køre de scripts, som de havde udviklet til at anvende sammen med SAS-systemet, på »World Programming System«.\nHigh Court of Justice (England & Wales), Chancery Division, har anført, at det ikke er godtgjort, at WPL herved i dette øjemed havde adgang til SAS-komponenternes kildekode, at selskabet har kopieret noget af teksten i denne kildekode, eller at virksomheden har kopieret nogen del af det strukturelle design af kildekoden.\nDen forelæggende ret har ligeledes anført, at det ved to tidligere retsafgørelser i andre sager er blevet fastslået, at der ikke er tale om en krænkelse af ophavsretten til et edb-programs kildekode, når en konkurrent til indehaveren af ophavsretten undersøger, hvorledes programmet fungerer, og derefter skriver sit eget program for at efterligne denne funktionalitet.\nSAS Institute har bestridt dette resultat og anlagt sag ved den forelæggende ret. SAS Institute har nærmere bestemt gjort gældende:\nat WPL har kopieret de af SAS Institute offentliggjorte manualer for SAS-systemet ved udformningen af »World Programming System«, hvorved det har krænket SAS Institutes ophavsret til disse manualer\nat WPL herved indirekte har kopieret de edb-programmer, der indeholder SAS-komponenterne, hvorved WPL har krænket SAS Institutes ophavsret til disse komponenter\nat WPL har anvendt en udgave af SAS-systemet kendt som »Learning Edition« i strid med licensvilkårene og de deri fastsatte forpligtelser, hvorved WPL har krænket SAS Institutes ophavsret til denne udgave\nat WPL har krænket ophavsretten til manualerne til SAS-systemet ved at skabe sin egen manual.\nUnder disse omstændigheder har High Court of Justice (England & Wales), Chancery Division, besluttet at udsætte sagen og forelægge Domstolen følgende præjudicielle spørgsmål:\nNår et edb-program (herefter »det første program«) er ophavsretligt beskyttet som et litterært værk, skal artikel 1, stk. 2, [i direktiv 91/250] da fortolkes således, at det ikke udgør en krænkelse af ophavsretten til det første program, hvis en konkurrent til rettighedshaveren, som ikke har adgang til det første programs kildekode, enten direkte eller gennem en proces, såsom dekompilering af objektkoden, skaber et andet program (herefter »det andet program«), som efterligner det første programs funktioner?\nHar følgende faktorer indvirkning på besvarelsen af [første] spørgsmål:\narten og/eller omfanget af det første programs funktionalitet\narten og/eller omfanget af den faglige kunnen, bedømmelse og det arbejde, som ophavsmanden til det første program har lagt i udarbejdelsen af det første programs funktionalitet\ndetaljeringsgraden, hvormed det første programs funktionalitet er blevet efterlignet i det andet program\nhvis det andet programs kildekode gengiver aspekter ved det første programs kildekode i et omfang, som går ud over det, der er strengt nødvendigt for at give den samme funktionalitet som i det første program?\nNår det første program fortolker og udfører brugerprogrammer, som er skrevet af det første programs brugere i et programmeringssprog, der er udarbejdet af det første programs ophavsmand, og som omfatter nøgleord, der er udarbejdet eller udvalgt af det første programs ophavsmand, og en syntaks, der er udarbejdet af det første programs ophavsmand, skal artikel 1, stk. 2, [i direktiv 91/250] da fortolkes således, at det ikke udgør en krænkelse af ophavsretten til det første program, hvis det andet program er skrevet således, at det fortolker og eksekverer sådanne brugerprogrammer ved hjælp af de samme nøgleord og den samme syntaks?\nNår det første program læser fra og skriver til datafiler i et bestemt format, der er udarbejdet af det første programs ophavsmand, skal artikel 1, stk. 2, [i direktiv 91/250] da fortolkes således, at det ikke udgør en krænkelse af ophavsretten til det første program, hvis det andet program er skrevet således, at det læser fra og skriver til datafiler i det samme format?\nGør det en forskel for svaret på [første, tredje og fjerde] spørgsmål […], hvis det andet programs ophavsmand skabte det andet program ved at:\nbesigtige, undersøge og afprøve det første programs funktion, eller\nlæse en manual, der er skabt og offentliggjort af det første programs ophavsmand, og som beskriver det første programs funktioner (herefter »manualen«), eller\nbåde a) og b)?\nNår en person har ret til at anvende en kopi af det første program i henhold til en licens, skal artikel 5, stk. 3, [i direktiv 91/250] da fortolkes således, at licenstageren er berettiget til uden rettighedshaverens samtykke at udføre handlingerne indlæsning, kørsel og lagring af programmet med henblik på at besigtige, afprøve eller undersøge det første programs funktion for at fastlægge de idéer og principper, som ligger til grund for elementerne i programmet, hvis licensen giver licenstageren ret til at udføre handlingerne indlæsning, kørsel og lagring af det første program, når det anvendes til et specifikt formål, der er tilladt i henhold til licensen, men de handlinger, der er udført for at besigtige, undersøge eller afprøve det første program, går videre end omfanget af det formål, som licensen giver ret til?\nSkal artikel 5, stk. 3, [i direktiv 91/250] fortolkes således, at handlingerne at besigtige, afprøve eller undersøge det første programs funktion skal anses for at blive udført med henblik på at fastlægge de idéer eller principper, som ligger til grund for elementerne i det første program, når de udføres:\nfor at få kendskab til den måde, hvorpå det første program fungerer, navnlig detaljer, som ikke er beskrevet i manualen, for at skrive det andet program på den måde, der er henvist til i [første] spørgsmål […]\nfor at få kendskab til, hvorledes det første program fortolker og eksekverer angivelser, der er skrevet på det programmeringssprog, som det fortolker og eksekverer (jf. [tredje] spørgsmål […])\nfor at få kendskab til de datafilformater, der skrives til eller læses af det første program (jf. [fjerde] spørgsmål […])\nfor at sammenligne det andet programs præstation med det første program for at efterforske grundene til, at deres præstation er forskellig, og for at forbedre det andet programs præstation\nfor at udføre parallelle afprøvninger af det første program og det andet program for at sammenligne deres output under udviklingen af det andet program, navnlig ved at køre de samme testscripts i både det første program og det andet program\nfor at få kendskab til outputtet i den af det første program genererede logfil for at producere en logfil, som har samme eller tilsvarende fremtræden\nfor at få det første program til at fremkomme med outputdata (faktisk data, der svarer til postnumrene i USA’s stater) for at få kendskab til, om den svarer til de officielle databaser over sådanne data, og hvis det ikke er tilfældet, at programmere det andet program således, at det vil svare på samme måde som det første program på det samme inputdata.\nNår manualen er ophavsretligt beskyttet som et litterært værk, skal artikel 2, litra a), [i direktiv 2001/29] da fortolkes således, at det udgør en krænkelse af ophavsretten til manualen, hvis det andet programs ophavsmand i det andet program gengiver eller i det væsentlige gengiver nogen af de følgende i manualen beskrevne forhold:\nden udvælgelse af statistiske transaktioner, der er blevet implementeret i det første program\nde matematiske formler, der er anvendt i manualen til at beskrive disse transaktioner\nde særlige kommandoer eller kombinationer af kommandoer, hvorved disse transaktioner kan påkaldes\nde valgmuligheder, som det første programs ophavsmand har givet for forskellige kommandoer\nde nøgleord og den syntaks, som det første program genkender\nde standarder, som det første programs ophavsmand har valgt at implementere, når brugeren ikke har specificeret en bestemt kommando eller valgmulighed\ndet antal gentagelser, som det første program udfører under visse omstændigheder?\nSkal artikel 2, litra a), [i direktiv 2001/29] fortolkes således, at det udgør en krænkelse af ophavsretten til manualen, hvis det andet programs ophavsmand gengiver eller i det væsentlige gengiver de nøgleord eller den syntaks, som det første program genkender, i en manual, der beskriver det andet program?«\nMed disse spørgsmål ønsker den forelæggende ret nærmere bestemt oplyst, om artikel 1, stk. 2, i direktiv 91/250 skal fortolkes således, at et edb-programs funktionalitet såsom det programmeringssprog og det datafilformat, der anvendes i et edb-program til at udnytte visse af dets funktioner, udgør en form, hvori dette edb-program udtrykkes, og i kraft heraf kan nyde ophavsretlig beskyttelse som edb-program i direktivets forstand.\nI henhold til artikel 1, stk. 1, i direktiv 91/250 beskyttes edb-programmer ophavsretligt som litterære værker efter Bernerkonventionen.\nArtiklens stk. 2 udvider beskyttelsen til enhver form, hvori edb-programmet udtrykkes. Det præciseres ikke desto mindre, at idéer og principper, som ligger til grund for ethvert element i et edb-program, herunder sådanne idéer og principper, som ligger til grund for dets grænseflader, ikke nyder ophavsretlig beskyttelse efter direktivet.\n14. betragtning til direktiv 91/250 bekræfter i denne henseende, at i overensstemmelse med princippet om, at det kun er et edb-programs udtryksform, der er ophavsretligt beskyttet, er idéer og principper, i det omfang logik, algoritmer og programmeringssprog omfatter disse idéer og principper, ikke beskyttet i henhold til direktivet. I 15. betragtning til direktivet anføres det, at i henhold til medlemsstaternes lovgivning og retspraksis og de internationale ophavsretskonventioner er det kun sådanne idéers og princippers udtryksform, der skal beskyttes ophavsretligt.\nMed hensyn til international ret bestemmes det såvel i artikel 2 i WIPO-traktaten om ophavsret som i TRIPs-aftalens artikel 9, stk. 2, at den ophavsretlige beskyttelse omfatter udtryksformer, men ikke idéer, procedurer, driftsmetoder eller matematiske begreber som sådanne.\nI TRIPs-aftalens artikel 10, stk. 1, er det fastsat, at edb-programmer, uanset om der er tale om kilde- eller objektkoder, skal beskyttes som litterære værker i henhold til Bernerkonventionen.\nI en dom, der blev afsagt, efter anmodningen om præjudiciel afgørelse var blevet indgivet, fortolkede Domstolen artikel 1, stk. 2, i direktiv 91/250 på en sådan måde, at genstanden for den beskyttelse, der indrømmes efter direktivet, er edb-programmer i alle de former, hvori de kan udtrykkes, såsom kilde- og objektkoden, som gør det muligt at gengive det på forskellige edb-sprog (dom af 22.12.2010, sag C-393/09, Bezpečnostní softwarová asociace, Sml. I, s. 13971, præmis 35).\nSom det anføres i anden sætning i syvende betragtning til direktiv 91/250, omfatter betegnelsen »edb-program« også forberedende designarbejde, der fører til udviklingen af et program, under forudsætning af at dette arbejde er af en sådan karakter, at et edb-program på et senere stadium kan være resultatet heraf.\nGenstanden for beskyttelsen i henhold til direktiv 91/250 er således former, hvori et edb-program kan udtrykkes, samt forberedende designarbejde, der kan føre til henholdsvis, at et sådant program reproduceres, eller at det skabes på et efterfølgende stadium (dommen i sagen Bezpečnostní softwarová asociace, præmis 37).\nDomstolen konkluderede herefter, at et edb-programs kilde- og objektkode er former, hvori dette edb-program udtrykkes, og som følgelig omfattes af den ophavsretlige beskyttelse af edb-programmer i henhold til artikel 1, stk. 2, i direktiv 91/250. Domstolen fastslog derimod, at den grafiske brugergrænseflade ikke gør det muligt at reproducere edb-programmet, idet den alene udgør et element ved dette program, ved hjælp af hvilket brugerne udnytter det pågældende programs funktioner (dommen i sagen Bezpečnostní softwarová asociace, præmis 34 og 41).\nHenset til disse betragtninger må det for så vidt angår de elementer i et edb-program, der er genstand for første til femte spørgsmål, konstateres, at hverken et edb-programs funktionalitet eller det programmeringssprog og det datafilformat, der anvendes i et edb-program til at udnytte visse af dets funktioner, udgør en form, hvori dette edb-program udtrykkes, i den forstand hvori dette udtryk er anvendt i artikel 1, stk. 2, i direktiv 91/250.\nSom generaladvokaten har anført i punkt 57 i forslaget til afgørelse, forholder det sig nemlig således, at hvis det anerkendes, at et edb-programs funktionalitet kan beskyttes ophavsretsligt, vil dette indebære, at der gives mulighed for at monopolisere idéer til skade for den teknologiske og industrielle udvikling.\nI punkt 3.7 i forarbejderne til forslag til direktiv 91/250 (KOM(1988) 816) anføres det desuden, at den væsentligste fordel ved den ophavsretlige beskyttelse af edb-programmer er, at den kun omfatter værkets individuelle udtryk, og andre programmører derved gives mulighed for at frembringe lignende eller selv identiske programmer, forudsat at de afholder sig fra at kopiere.\nHvad angår programmeringssproget og det datafilformat, der anvendes i et edb-program til at fortolke og eksekvere brugerprogrammer samt til at læse og skrive data i et specifikt datafilformat, er der tale om elementer i dette program, ved hjælp af hvilket brugerne udnytter det pågældende programs funktioner.\nDet skal i denne forbindelse præciseres, at såfremt en tredjemand skaffede sig den del af kilde- eller objektkoden, der vedrører programmeringssproget eller det datafilformat, der anvendes i et edb-program, og han ved hjælp af denne kode skabte lignende elementer i sit eget edb-program, ville en sådan adfærd kunne udgøre en delvis reproduktion som omhandlet i artikel 4, litra a), i direktiv 91/250.\nSom det fremgår af forelæggelsesafgørelsen, har WPL imidlertid ikke haft adgang til kildekoden i SAS Institutes program og har ikke foretaget en dekompilering af dette programs objektkode. Takket være besigtigelse, afprøvning og undersøgelse af, hvordan SAS Institutes program opfører sig, har WPL reproduceret dets funktionalitet, idet selskabet har brugt samme programmeringssprog og samme datafilformat.\nDet bemærkes endvidere, at konstateringen i denne doms præmis 39 ikke kan påvirke muligheden for, at SAS Institutes programmeringssprog og dets datafilformat i deres egenskab af værker kan nyde godt af den ophavsretlige beskyttelse i henhold til direktiv 2001/29, såfremt de er ophavsmandens egen intellektuelle frembringelse (jf. dommen i sagen Bezpečnostní softwarová asociace, præmis 44-46).\nFørste til femte spørgsmål skal derfor besvares med, at artikel 1, stk. 2, i direktiv 91/250 skal fortolkes således, at hverken et edb-programs funktionalitet eller det programmeringssprog og det datafilformat, der anvendes i et edb-program til at udnytte visse af dets funktioner, udgør en form, hvori dette edb-program udtrykkes, hvorfor det ikke i kraft heraf er ophavsretlig beskyttet som edb-program i direktivets forstand.\nMed disse spørgsmål ønsker den forelæggende ret nærmere bestemt oplyst, om artikel 5, stk. 3, i direktiv 91/250 skal fortolkes således, at en person, der har opnået en kopi af et edb-program i henhold til en licens, uden tilladelse fra indehaveren af ophavsretten til dette program kan besigtige, undersøge eller afprøve dets funktion for at fastlægge, hvilke idéer og principper der ligger til grund for de enkelte elementer af det pågældende program, når personen udfører handlinger i henhold til licensen, der går videre end omfanget af det formål, som den giver ret til.\nDet fremgår af forelæggelseskendelsen, at WPL lovligt købte kopier af SAS Learning Edition, der var forsynet med en »click through«-licens, som indebar, at kunden accepterede licensvilkårene, før vedkommende kunne få adgang til softwaren. Licensvilkårene begrænsede licensen til ikke-produktionsformål. Ifølge den forelæggende ret anvendte WPL de forskellige kopier af SAS Learning Edition til at udføre handlinger, der lå uden for licensen.\nDen forelæggende ret er følgelig i tvivl om, hvorvidt formålet med besigtigelsen eller undersøgelsen af et edb-programs funktion har betydning for licenshaverens mulighed for at påberåbe sig undtagelsen i artikel 5, stk. 3, i direktiv 91/250.\nFor så vidt angår ordlyden af denne bestemmelse bemærkes dels, at licenshaveren har ret til at besigtige, undersøge eller afprøve et edb-programs funktion for at fastslå, hvilke idéer og principper der ligger til grund for de enkelte elementer af programmet.\nI denne forbindelse bemærkes, at artikel 5, stk. 3, i direktiv 91/250 har til formål at sikre, at de idéer og principper, som ligger til grund for de enkelte elementer af et edb-program, ikke beskyttes af indehaveren af ophavsretten ved hjælp af en licensaftale.\nDenne bestemmelse er således i overensstemmelse med det grundlæggende princip i artikel 1, stk. 2, i direktiv 91/250, hvorefter den beskyttelse, der gælder efter direktivet, finder anvendelse på enhver form, hvori et edb-program udtrykkes, og de idéer og principper, som ligger til grund for de enkelte elementer i et edb-program, ikke nyder ophavsretlig beskyttelse efter direktivet.\nI artikel 9, stk. 1, i direktiv 91/250 tilføjes det i øvrigt, at aftalemæssige bestemmelser, som strider mod undtagelserne i direktivets artikel 5, stk. 2 og 3, er ugyldige.\nDels bemærkes, at licenshaveren i henhold til artikel 5, stk. 3, kan fastslå, hvilke idéer og principper der ligger til grund for de enkelte elementer af edb-programmet, hvis dette sker i forbindelse med sådanne handlinger som indlæsning, visning på skærm, kørsel, overførsel eller lagring af edb-programmet, som han er berettiget til at udføre.\nDet følger heraf, at fastlæggelsen af disse idéer og principper kan foretages inden for rammerne af de handlinger, der er tilladt efter licensen.\nDesuden anføres det i 18. betragtning til direktiv 91/250, at en person, der har ret til at benytte et edb-program, ikke bør hindres i at udføre handlinger, der er nødvendige for at besigtige, undersøge eller afprøve, hvordan edb-programmet fungerer, forudsat at sådanne handlinger ikke krænker ophavsretten til edb-programmet.\nSom generaladvokaten har anført i punkt 95 i forslaget til afgørelse, er der i denne henseende tale om handlinger, der er omhandlet i artikel 4, litra a) og b), i direktiv 91/250, der definerer rettighedshaverens eneret til at foretage eller tillade bestemte handlinger, og i direktivets artikel 5, stk. 1, der vedrører handlinger, der er nødvendige for, at den, der retmæssigt har erhvervet edb-programmet, kan benytte det efter dets formål, herunder til korrektion af fejl.\nI denne sidstnævnte henseende præciseres det i 17. betragtning til direktiv 91/250, at handlinger som indlæsning og kørsel, der er nødvendige for denne anvendelse, ikke må forbydes ved aftale.\nIndehaveren af ophavsretten til et edb-program kan følgelig ikke under henvisning til licensaftalen hindre den, der har opnået licensen, i at fastlægge, hvilke idéer og principper der ligger til grund for de enkelte elementer af dette program, når vedkommende udfører de handlinger, som licensen giver ham tilladelse til at udføre, såsom indlæsning og kørsel, der er nødvendige for anvendelse af edb-programmet, og forudsat at han ikke gør indgreb i indehaveren af dette programs enerettigheder.\nMed hensyn til denne sidste betingelse præciseres det nemlig i artikel 6, stk. 2, litra c), i direktiv 91/250 vedrørende dekompilering, at den ikke må åbne mulighed for, at oplysninger indhentet i forbindelse med anvendelse heraf benyttes til udvikling, fremstilling eller markedsføring af et edb-program, der i sin udtryksform i vid udstrækning svarer til det oprindelige, eller til nogen som helst anden handling, som krænker ophavsretten.\nDet må således konkluderes, at der ikke gøres indgreb i ophavsretten til edb-programmet, når den person, der lovligt har opnået en licens, ikke har haft adgang til kildekoden i det edb-program, som licensen vedrører, således som der er tale om i hovedsagen, men blot har besigtiget, afprøvet og undersøgt dette program med henblik på at reproducere dets funktionalitet i et andet program.\nUnder disse omstændigheder skal sjette og syvende spørgsmål besvares med, at artikel 5, stk. 3, i direktiv 91/250 skal fortolkes således, at en person, der har opnået en kopi af et edb-program i henhold til en licens, uden tilladelse fra indehaveren af ophavsretten til dette program kan besigtige, undersøge eller afprøve dette programs funktion for at fastlægge, hvilke idéer og principper der ligger til grund for de enkelte elementer af det pågældende program, når vedkommende udfører de handlinger, som licensen giver ham tilladelse til at udføre, og de handlinger i form af indlæsning og kørsel, der er nødvendige for anvendelse af edb-programmet, forudsat at han ikke gør indgreb i indehaveren af ophavsretten til dette programs enerettigheder.\nMed disse spørgsmål ønsker den forelæggende ret nærmere bestemt oplyst, om artikel 2, litra a), i direktiv 2001/29 skal fortolkes således, at gengivelse i et edb-program eller i en brugermanual til dette program af visse elementer, der er beskrevet i brugermanualen til et andet edb-program, der er ophavsretligt beskyttet, udgør en krænkelse af ophavsretten til sidstnævnte manual.\nDet fremgår af forelæggelseskendelsen, at brugermanualen til SAS Institutes edb-program er et litterært værk, der er beskyttet i henhold til direktiv 2001/29.\nDomstolen har allerede fastslået, at de forskellige dele af et værk er ophavsretligt beskyttet efter artikel 2, litra a), i direktiv 2001/29, forudsat at de indeholder nogle af de elementer, der er udtryk for ophavsmandens egen intellektuelle frembringelse som skaber af dette værk (dom af 16.7.2009, sag C-5/08, Infopaq International, Sml. I, s. 6569, præmis 39).\nI den foreliggende sag er nøgleordene, syntaksen, kommandoerne og kombinationerne af kommandoer, valgmulighederne, standarderne samt gentagelserne sammensat af ord, tal eller matematiske formler, der isoleret set ikke i sig selv er udtryk for ophavsmanden til edb-programmets egen intellektuelle frembringelse.\nDet er først i kraft af valget, placeringen og kombinationen af disse ord, tal eller matematiske formler, at ophavsmanden kan udtrykke sin kreative ånd på en original måde og skabe et resultat, idet brugermanualen til edb-programmet udgør en intellektuel frembringelse (jf. i denne retning Inforpaq International-dommen, præmis 45).\nDet tilkommer den forelæggende ret at efterprøve, om gengivelsen af disse elementer er udtryk for en reproduktion af ophavsmanden til brugermanualen til det i hovedsagen omhandlede edb-programs egen intellektuelle frembringelse.\nHerved bemærkes, at gennemgangen i forhold til direktiv 2001/29 af gengivelsen af disse elementer i brugermanualen til et edb-program skal være den samme, uanset om der er tale om frembringelse af et andet program eller af brugermanualen til sidstnævnte program.\nHenset til ovenstående betragtninger skal ottende og niende spørgsmål besvares med, at artikel 2, litra a), i direktiv 2001/29 skal fortolkes således, at gengivelse i et edb-program eller i en brugermanual til dette program af visse elementer, der er beskrevet i brugermanualen til et andet edb-program, der er ophavsretligt beskyttet, kan udgøre en krænkelse af ophavsretten til sidstnævnte manual, såfremt denne gengivelse udgør et udtryk for ophavsmanden til brugermanualen til edb-programmets egen intellektuelle frembringelse, hvilket det tilkommer den forelæggende ret at efterprøve.\nArtikel 1, stk. 2, i Rådets direktiv 91/250/EØF af 14. maj 1991 om retlig beskyttelse af edb-programmer skal fortolkes således, at hverken et edb-programs funktionalitet eller det programmeringssprog og det datafilformat, der anvendes i et edb-program til at udnytte visse af dets funktioner, udgør en form, hvori dette edb-program udtrykkes, hvorfor det ikke i kraft heraf er ophavsretlig beskyttet som edb-program i direktivets forstand.\nArtikel 5, stk. 3, i direktiv 91/250 skal fortolkes således, at en person, der har opnået en kopi af et edb-program i henhold til en licens, uden tilladelse fra indehaveren af ophavsretten til dette program kan besigtige, undersøge eller afprøve dette programs funktion for at fastlægge, hvilke idéer og principper der ligger til grund for de enkelte elementer af det pågældende program, når vedkommende udfører de handlinger, som licensen giver ham tilladelse til at udføre, og de handlinger i form af indlæsning og kørsel, der er nødvendige for anvendelse af edb-programmet efter dets formål, forudsat at han ikke gør indgreb i indehaveren af ophavsretten til dette programs enerettigheder.\nArtikel 2, litra a), i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet skal fortolkes således, at gengivelse i et edb-program eller i en brugermanual til dette program af visse elementer, der er beskrevet i brugermanualen til et andet edb-program, der er ophavsretligt beskyttet, kan udgøre en krænkelse af ophavsretten til sidstnævnte manual, såfremt denne gengivelse udgør et udtryk for ophavsmanden til brugermanualen til edb-programmets egen intellektuelle frembringelse, hvilket det tilkommer den forelæggende ret at efterprøve.\n( *1 ) Processprog: engelsk.


Smørstegt spidskål med majs (sommermad) | Bastabum\nFørste mad i den nye have, og så i solskin! Så dejligt og hyggeligt at indvie den og de nye havemøbler med lidt sommermad.\nDet er meget simpelt (som vi jo rigtig godt kan li det) med falafler (se her), gnavegrønt, en dressing med creme fraiche og sød chili og så en ny favorit, smørstegt spidskål med majs.\nDet smager så lækkert, og er også perfekt som tilbehør til f.eks. grillmad eller til et lækkert stykke fisk eller fiskefrikadeller.\nMajskolber koges i saltet vand, afkøles lidt og skæres af kolben med en skarp kniv.\nSpidskål snittes fint og steges på panden med en god knat smør, det skal ikke have længe, kun lige tage smøret til sig og blive blødt.\nMajs tilsættes og der smages til med salt og peber.\nVoila færdigt, det var nemt ik? Men jeg lover det smager lækkert 🙂


Velvet Spa - Quality Hotel Sarpsborg\nHos os er der rig mulighed for at komme ned i gear, uanset om det er på en massagebænk eller et løbebånd. Alle har vi forskellige behov for at kunne koble af - vi håber at kunne tilgodese det meste.\nDer er få ting, der er skønnere end en massage efter en lang dag, uanset om du er her i forbindelse med en konference eller på et besøg med familien. Fordøj indtryk, mens du forkæler dig selv med en behandling på Velvet Spa. Vi tør påstå, at du garanteret sover endnu bedre efter det.\nVelvet Spa ligger i Superland, og har ni specialindrettede behandlingsrum for at kunne udføre mere end 100 forskellige behandlinger, alle med fokus på oplevelse og resultat.\nRitualer fra hele verden\nSom første spa i Norge tilbyder Velvet Spa konceptet "World beauty rituals", som indebærer, at man har samlet de bedste massage- og wellnesritualer fra hele verden under samme tag. Ritualerne bygger på kulturen og traditionerne fra den del af verden, de kommer fra, og både produkter og behandlinger spejler de lokale naturresourcer.\nKontakt receptionen: velvet@velvetspa.no / Telefon: +47 69 10 14 10\nBook din behandling på Velvet Spa.


Malerne har taget spartelopgaverne til sig - Mester Tidende\nDer blev skruet max op for X-faktoren hos Ardex på Nyborg Stævnet d. 24.-26. januar 2019. Producenten stod nemlig klar med hele to solide spartelnyheder, som åbner for en lang række helt nye muligheder for spændende maleropgaver både udenfor og inden døre.\n- Spartling er en opgavetype, som malerne efterhånden har fået godt tag i, og mange har brugt det som en kærkommen specialiseringsmulighed. Der hersker nemlig ingen tvivl om, at maleren med de rette spartelmasser bag i bilen vil kunne byde ind på for eksempel de reparationer og genopretninger, som andre faggrupper ellers ville tage sig af, fortæller markedschef hos Ardex, Allan Petersen.\n- Vi oplever, at flere og flere malermestre udvider deres forretning på denne måde. Derfor er vi også glade for at have to nye spartelmasser, som giver malerne endnu flere kort på hånden i kampen om kunderne, fremhæver han.\nTeamet fra Ardex præsenterede blandt andet spartelmasse Ardex 818, som er en slags ”udendørs” pendant til den populære Ardex A 828. Den udmærker sig især ved at være lynhurtig og kan blandet andet anvendes på vægge, facader, sokler, hus- og havemure, kældre, trapper, gulve, overgange, lunker, huller osv.\n- Det er kort sagt et rigtigt multifunktionelt produkt med utallige anvendelsesmuligheder. Alle malere kender Ardex A 828, og vi plejer at sige, at alt hvad de i dag kan lave inden døre med 828’ren, dét vil de fremover kunne lave udenfor eller i fugtige indendørsområder med Ardex 818, forklarer Allan Petersen.\nDen anden nyhed far firmaet er Ardex panDOMO Wall designspartelmassen. Med den i bilen vil malerne kunne udføre vægge i det efterspurgte rå betonlook og skabe helt unikke udtryk. De kan for eksempel også indfarve væggene i forskellige nuancer med spartelmassen, der er let at forarbejde og byder på fremragende vedhæftning.\n- Ardex panDOMO Wall er udviklet for at skabe uendelige muligheder for kreativt design på væggene, uanset om det for eksempel drejer sig om et udstillingslokale, receptionsområdet i et hotel eller stuen i en privat bolig, fortæller Allan Petersen.


Filmfestival for sprogholdene | Rysensteen Gymnasium\nInfo vedr. selvtest på Rysensteen\nFilmfestival for sprogholdene\nVerdensmål og innovation for 1.g'erne\nSe vinderen af elevernes fotokonkurrence\nGCP-dag for 2.g'erne 2021\nSamarbejde med Planbørnefonden\nGensynsglæde på Rysensteen\nVirtuel Konference med netværk af partnerskoler\nFotokonkurrence: Hvordan har din ven det?\nSubmitted by jlr on 4. december 2020 - 13:59.\nDen 3. december havde alle 2. g klasser fremmedsprogs filmfestival. I ugerne op til havde de på deres fransk, tysk, spansk og kinesisk hold lavet film i klasserne, hvor de bedste var gået videre til finalen for hele årgangen. På selve dagen så hver klasse alle 15 film, og stemte om hvilken der skulle blive elevernes favorit. Både elevernes favorit og lærernes favorit blev kåret over et zoom-møde, hvor Martin Lutz og Ole overraskede de to vinderklasser. Vindergruppen vandt traditionen tro biografbilletter.\nEleverne udtaler, at det var spændende at få lov til at se de forskellige klassers kreative, sjove og overraskende videoer.\nTrods corona-restriktioner endte filmfestivalen som en succes. Eleverne havde mulighed for at vende væk fra den typiske undervisning og udfolde sig kreativt i løbet af projektet, hvor at det faglige stadig spillede en rolle.\nAlle videoerne var remedierede eller filmatiserede tekster eller lign. som vi i undervisningen havde arbejdet med og på den måde kom mange forskellige i spil. Videoerne blev meget gode og bragte grin i klasserne og sikker også smil på læberne blandt lærerne.\nElevernes pris gik til en fransk film, der havde filmatiseret og fortolket på den klassiske historie om rødhætte. Den havde i sig selv mange komiske øjeblikke men også en tydelig rød tråd og ide. Lærernes pris gik til en spansk drama fortolket version af guldlok. En kort moderne drama historie med udgangspunkt og sammenligningspunkter til guldlok.\nTeksten er forfattet af Carl Jonatan Johansen Lowies, Isa Kathrine Dittmar Rohman, Vibeke Skovdal Rasmussen og Jonas Hvitfeld Hansen.


John Frieda - Spar op til 44% + Fri Fragt\nJohn Frieda London, Paris, New York hedder sloganet bag det kendte hårplejebrand for at understrege følelsen af storby og international succes. Den første John Frieda salon åbnede i London, og blev en kæmpe succes! Siden er storby efter storby blevet fyldt med fans som valfarter til de luksuriøse frisørsaloner for at få fingrene i John Friedas lækre sortiment af hårplejeprodukter.\nJohn Frieda shampoo til farvet hår\nJohn Frieda var bl.a. et af de første hårplejebrands som begyndte at skabe hårpleje efter hvilken hårfarve deres kunder havde, og derfor kan du stadig den dag i dag købe John Frieda hårpleje til blondiner, rødhårede og brunetter. Med serier såsom John Frieda Sheer Blonde, Radiant Red og Brilliant Brunette, bliver John Frieda produkterne nøje udvalgt efter hårtype, og ikke mindst hårfarve! Produkterne fra John Frieda evner at få det bedste frem i hårets farve hvad enten det er lyst fra naturens side, eller farvet henholdsvis lyst, brunt, sort osv.\nI det hele taget er John Frieda et oplagt valg til farvet hår. Har du farvet hår, og vil du gerne have en shampoo samt balsam, som kan få farven til at holde længere og blive mere intens? - Så har John Frieda adskillige shampooer, balsammer, hårsprays m.m. som beskytter din hårfarve, og gør den ekstra glansfuld!\nSheer Blonde serien fra John Frieda\nBlandt blondiner er det særligt John Frieda Sheer Blonde serien til lyshårede, som er blevet en bestseller. Med John Friedas Sheer Blonde serie kan du lysne dit lyse hår op til flere niveauer! Dertil kan du skabe lyse nuancer i både varme samt kolde toner. Du kan eksempelvis give dig i kast med deres silver shampoo “Violet Crush” til lyshårede. Sheer Blonde serien byder på mange forskellige produkter, der giver dig muligheden for at opnå en lysere hårfarve samt tone. Her finder du netop både shampooer, balsammer, sprays, leave-in hårkure, hårmasker, mousses m.m.\nFrizz Ease serien fra John Frieda\nEn anden bestseller-serie fra John Frieda er deres Frizz Ease serie, som udglatter frizz samt krus i dit hår. Denne serie er især god til dig med naturlige krøller! Produkter fra denne serie har endda vundet priser for deres effektive samt plejende formularer. Frizz Ease serien skaber dertil definition til dine krøller og meget mere! Serien bygger på mange forskellige produkter, hvor du her både finder diverse shampooer, balsammer, serummer, mousses, sprays m.m.\nJohn Frieda er dertil også kendt for deres plejende ingredienser, som tilfører glans og blødhed tilbage til det slidte og tørre hår, som trænger til nyt liv. De velduftende hårmasker fra John Frieda giver optimal pleje til skadet hår, og kan med fordel bruges ved hver eneste hårvask.


» Køb Hybridcykel online i dag → Se udvalget her\nCykelpartner.dk er pt. en af de største e-handler der sælger cykler og tilbehør. Webbutikkens sortiment favner omkring 11000 varer fra flere mærker. Netshoppens Trustpilot-score på 9,6 af 10 tilkendegiver utrolig tilfredshed hos kunderne. Scoren er baseret på 24460 evalueringer, hvoraf 22028 af dem giver topkarakter. På Facebook er 41558 personer tilhængere af Cykelpartner.dk, og herpå har webbutikken modtaget 396 vurderinger med en middel score på 4,5 af 5, hvilket lige så vel er yderst overlegent.\nCykler.dk er aktuelt imellem de mest benyttede internet webshops der sælger cykler og tilbehør. Forretningens udvalg omfatter i omegn af 3000 produkter fra en række producenter. Forretningens Trustpilot-rating på 9,3 ud af 10 markerer en høj grad af tilfredshed hos kunderne. Tallet er baseret på 2505 vurderinger, hvoraf 1901 af dem giver topkarakter. På Facebook er 2863 personer fans af Cykler.dk, og herpå har butikken modtaget 49 ratings med en gennemsnitlig bedømmelse på 4,7 ud af 5, hvilket lige så vel er meget imponerende.\nPedalatleten.dk er i dag iblandt de førende webbutikker inden for cykler og tilbehør. Butikkens udvalg består af over 2000 produkter fra flere brands. Netshoppens Trustpilot-bedømmelse på 8,1 ud af 10 bevidner utrolig tilfredshed hos kunderne. Bedømmelsen er baseret på 175 anmeldelser, hvoraf 114 af disse er 5-stjernede. På Facebook er 392 mennesker tilhængere af Pedalatleten.dk, og her har virksomheden modtaget 12 vurderinger med en gennemsnitlig score på 4,5 ud af 5, hvilket ligeså er ekstremt flot.\nCykelexperten.dk er aktuelt iblandt de førende internet handler der sælger cykler og tilbehør. Netbutikkens udvalg udgøres af i omegn af 4000 varer fra en række mærker. Forhandlerens Trustpilot-vurdering på 9,1 ud af 10 indikerer god kundetilfredshed. Tallet er baseret på 1560 anmeldelser, hvoraf 1174 af dem giver topkarakter. På Facebook er 14379 personer fans af Cykelexperten.dk, og herpå har netbutikken modtaget 100 ratings med en gennemsnitlig bedømmelse på 4,1 af 5, hvilket ligeledes er meget overlegent.\nFribikeshop.dk er i dag imellem de mest benyttede internet webshops med cykler og tilbehør. Deres udvalg omfatter på den anden side af 5000 produkter fra forskellige producenter. Virksomhedens Trustpilot-score på 8 ud af 10 indikerer stor tilfredshed hos kunderne. Vurderingen er baseret på 1740 bedømmelser, hvoraf 1184 af disse giver topkarakter. På Facebook er 35097 brugere tilhængere af Fribikeshop.dk, og herpå har butikken modtaget 72 vurderinger med en middel bedømmelse på 4,2 ud af 5, som ligeledes er usædvanligt flot.\nHybridcykel søges over nettet\nEn masse online outlets tilbyder nu til dags et hav af forskellige former for fragt. Den mest benyttede er for øjeblikket at få bragt ordren til en pakkeshop, fordi det så giver dig god fleksibilitet til at kunne afhente din pakke på et valgfrit tidspunkt. Den er jo virkelig ligetil, og desuden derudover den mest prisbevidste leveringstype.\nDu burde ydermere beslutte dig for at bestille produkterne til levering til din hjemmeadresse eller til dit arbejdes adresse. Metoden bliver uheldigvis lidt mere omkostningsfuld, men samtidig vældig simpel. Den mest betalelige form for levering af hybridcykel er utvivlsomt at hente ordren selv, som dog afhænger af at du opholder dig nærved hybridcykel netbutikkens lager.\nLeveringstiden kan i nogle tilfælde være vældig bestemmende forudsat vi absolut skal bruge produktet nu og her, så herved er det utvivlsomt relevant at du undersøger den forventede leveringsdato ved det vedkommende produkt.\nEn række hybridcykel online forretninger tilbyder 1 dags levering på deres primære varenumre, men vær påpasselig da det er afhængig af at ordren laves inden et bestemt klokkeslæt, med hensynstagen til at de har udsigt til at kunne nå at få hybridcykel ekspederet forud for at de logistikansatte har fyraften.\nFlere e-butikker yder gratis levering, men typisk er det påkrævet at der købes for et fastslået beløb. Alternativt kan man udse dig den mest letkøbte fragttype, som i mange tilfælde – uden hensyn til om man befinder sig ved Viborg, Hillerød eller Grindsted – vil være at få kørt varerne til et udleveringssted.\nDet har vist sig at være super ukompliceret for almindelige mennesker at analysere priser på hybridcykel fra flere internet virksomheder, og til gengæld har utallige online varehuse fundet det nødvendigt at sænke priserne på en række af deres varer – til børn, men ligeledes til mænd og kvinder – betydeligt, og endda nogle gange tilbyde portofri levering.\nMen det kan imidlertid vise sig fordelagtigt at kigge forbi nogle få online webshops efter hybridcykel rabatkoder før du bestiller, sådan at du er tryg ved at modtage den billigste pris.\nDu må alligevel være så påpasselig, at såfremt en internet shop forhandler hybridcykel for en pris der virker uhørt overkommelig, så burde det mange gange være et bevis på en falsk e-shop. Kortbetalinger er dog omfavnet af en forordning, som dækker køber imod svindlende e-butikker.\nVi anbefaler handler med kort eller mobilbetaling. Alternativt bør du overveje en afbetalingsløsning som for eksempel ViaBill, såfremt du har i sinde at godtgøre beløbet over tid.\nInden nogen køber hybridcykel hos en butik på nettet kan man når alt kommer til alt studere webbutikkens forretningsbetingelser, det er dog almindeligvis ikke super interessant.\nEn nem løsning er at kigge om online butikken er e-mærket medlem, som ofte er en tilkendegivelse af at internet webshoppen tilslutter sig de officielle regler, tillige med at online webshoppen hyppigt vurderes af specialister som behersker lovene på området. Desuden giver det dig lejlighed til hjælpende service, når du udsættes for problemer med dit indkøb.\nYderligere slår vi et slag for at kunden er obs på de mest relevante vedtægter der kan spille ind i forbindelse med bestillingen, fx den returret på hybridcykel e-handlen garanterer. I relation til det er det desuden essesentielt, at man stadigvæk sikrer ens faktura e-mail, så man når som helst vil kunne påvise sin bestilling, uafhængig om du skal købe til en dreng eller pige.\nTrustpilot bringer dig de facto passelige muligheder for at vurdere ganske mange tidligere kunders bedømmelser og af den grund foreslåes det, at du tjekker webbutikkens hybridcykel ratings forinden du shopper.\nFacebook bringer dig lignende ret så fine muligheder for at få indtryk af internet forretningens troværdighed. Derudover ser vi mange internet webshops som tilbyder kunderne at publicere en anmeldelse af virksomhedens service, hvilket tillige må anvendes til at tage stilling til tidligere kunders oplevelser.\nVores hjemmeside er finansieret ved hjælp af reklamer. Vi har et tæt samarbejde med en samling af e-handler når vi annoncerer butikkernes tilbud, og tjener provision for så vidt en bruger fra vores side foretager en ordre.\nData omkring hybridcykel og shops på nettet i Danmark ajourføres nu og da, men der tages forbehold for korrektioner der muligvis er lavet siden vi sidst opdaterede de anvendte data.


Lokalbold.dk – Øst & Midt – Ejby Fodbold\nEmnet opkaldt som: Ejby Fodbold til forsiden\nSydbank ny storsponsor hos Ejby Fodbold(0)\nEjby IF Fodbold tilføjer nu Sydbank til klubbens liste af samarbejdspartnere, og det samarbejde glæder både filialdirektør i Sydbank Køge, Morten Damm og sportschef i Ejby IF Fodbold, Jan B. Larsen.\n“Sydbank indgår først og fremmest en stor-sponsoraftale med Ejby IF Fodbold fordi vi ønsker at bakke op om det store sociale arbejde klubben laver, herunder projektet “Udvikling af Ejby IF Fodbold”. Vi har siden vores indledende dialog med klubben straks kunne mærke det store engagement og arbejde som klubbens mange ildsjæle ligger for dagen. I Sydbank vægter vi det lokale og nære samarbejde højt, hvilket vi bl.a. har med Ejby IF Fodbold qua vores erhvervsrådgiver Niklas Præstegaard som selv spiller for klubbens 1. hold”, fortæller filialdirektør Morten Damm. Se mere\nOptimistisk Sportschef hos Ejby Fodbold IF (WebTV)(0)\nJan B. Larsen, der er Sportschef hos Ejby Fodbold IF, er optimistisk med hensyn til sæsonen 2012/2013 og påregner at Ejby atter vil blande sig i toppen af Serie 2.\nVi har haft en snak med Jan B. Larsen omkring sæsonen 2012/2013 og forventningerne hertil. Se hele interviewet på vores WebTV-sektion, eller følg linket herunder: Se mere\nCirkus Carlsen med Årets WebTV mål (WebTV)(0)\nAlle går vi rundt i disse dage med forventningens glæde til opstarten på seriebolden i kommende weekend. Næsten som hos børn, der glæder sig til Juleaften, er ventetiden ulidelig og føles lang. Men indtil det atter går løs, kan man da med en vis portion fryd i sindet se de tre bedste WebTV mål fra 2011. En kåring som Lokalbold.dk’s brugere selv har stået for.\nI det tidlige forår kørte vi, her på Lokalbold, en afstemnings-serie hvor vi skulle have kåret årets bedste WebTV mål fra 2011. Hele 24 kandidater til titlen var lignet op. Først i to semifinale-heat, hvori der var 12 kandidater i hver. Herfra gik 3 kandidater fra hver semifinale i finalen, der altså bestod af 6 kandidater. Se mere\nPokalfodbolden ruller igen(0)\nI forgangne weekend blev første runde i seriepokalen under DBU Sjælland afviklet, hvor der var flere interessante lokale opgør. Vi bringer resultaterne fra et par udvalgte af slagsen.\nAf udvalgte resultater fra 1. runde kan nævnes at IF Frem Bjæverskovs Serie 3 hold overraskende besejrede Ejby IF fra Serie 2 med 3-0.\nKarise IK fik ørerne i maskinen i hjemmekampen mod Serie 2-kollegerne Hundige BK.\nSkensved IFs Serie 4-hold tabte 1-3 hjemme til Kværkeby IF ligeledes fra Serie 4.\nStore Heddinge BK fra Serie 3 vandt lokalopgøret mod naboklubben AIK 65 Strøby (også serie 3) med hele 5-0, og Køge BKs Serie 3-hold vandt på udebane over Hundige BK fra Serie 5. Se mere\nRishøj nappede Ejby-Cuppen (med WebTV)(0)\nPre Season Tournament 2012, som er det officielle navn for EjbyCup, der løb af stablen for tredje år i træk, blev med Rishøj Boldklub som sejrsherre.\nFørste weekend i August og med 14 dage til turneringsopstart, er det efterhånden blevet til tradition at Ejby Fodbold arrangerer deres lokale ministævne for senior seriehold med pæne penge-præmier.\nI årets udgave stod semifinalerne mellem Rishøj mod Herfølge, og Køge Boldklub mod Ejby Fodbold, hvilket udmøntede sig til søndagens finalekampe, der bød på Bronzekamp mellem Køge BK og Herfølge BK, alt imens finalen stod mellem værterne fra Ejby mod Rishøj BK. Se mere\nBedste sæson i mange år for Ejby IF(0)\nI endnu et festfyrværkeri af mål, sendte Ejby IF Fodbold gæsterne fra Vordingborg IF hjem fra Ejby Stadion med tennis-cifrene 6-0, og Ejby lukker dermed sæsonen med manér.\nDe mange mål blev krydret med godt spil, og selv om Vordingborg havde\nderes chancer, så var der aldrig tvivl om kampens udfald.\nDe tre point røg fortjent ind på Ejbys pointkonto og dermed slutter Ejby IF Fodbold sæsonen på en flot 3. plads i serie 2, hvilket er den bedste placering for Ejby Fodbold i mange år. Se mere\nMasser af mål på Ejby Stadion(0)\nEn sejr på hele 8-3 kunne Ejby Fodbold drage hjem med fra opgøret i Holmegaard. Dermed rykkede Ejby Fodbold op på tredje pladsen i serie 2, Pulje 4. Se mere\nEjby IF Fodbold knuste Karise(0)\nHele 8-2 stod der på måltavlen på Ejby Stadion da kampen blev\nfløjtet af lørdag eftermiddag. Tilskuerne fik en sjov og underholdene kamp, i takt med Ejby-grillpølserne og de kolde drikke blev nydt i sommervarmen, der endelig havde ramt landet.\nDet var anden gang i denne sæson Karise fik ørerne i maskinen mod Ejby IF Fodbold da den første kamp også endte med en målfest på hele 9-1. Se mere\nEjby IF Fodbold slog Faxe BK(0)\nLørdagens kamp på Ejby Stadion mod rækkens nummer tre\nFaxe BK, gav en fortjent sejr til hjemmeholdet Ejby IF Fodbold på 3-1.\nUdeholdet Faxe BK kom ellers foran i en kamp, der indtil på det tidspunkt var meget lige i spil og chancer. Se mere


Udendørs motions- og fitnessmaskiner med komponenter fra Bondy | Bondy A/S\nLøsninger og komponenter til motions- og fitnessmaskiner\nRådgivning, test og levering af kundetilpassede komponenter til produktion af motions- og fitnessmaskiner til udendørs brug.\nEn producent af motionsudstyr henvender sig efter anbefaling til Bondy A/S for, at få hjælp til at finde de motor og gear komponenter der skal bruges i deres nye serie af fitnessmaskiner.\nUdgangspunktet ved mødet er et ønske om en integreret 18-750 watt DC-motor med et omdrejningstal på 20-120 Rpm, og da motionsmaskinerne også henvender sig til det nordamerikanske marked – var kravet også at komponenterne var UL-godkendte.\nI tæt samarbejde med kunden gennemgår vi de forskellige muligheder og begrænsninger der er i forhold til dimensioner på fitnessmaskinerne.\nEfter en række test og tilpasninger i forbindelse med ændringer af kravsspecifikationer, ender vi op med en optimal løsning som blandt andet omfatter en 360 W IP65 DC-motor på 90 rpm / 360 W med integreret motorstyring.\nFitnessmaskinerne er til udendørs brug, og vi benyttede derfor rustfri gear, samt ekstra beskyttelse af encoderen.\nEfter endelige test og nødvendige godkendelser, blev fitnessmaskinerne sat i produktion, og er i dag at finde over det meste af verden, hvor maskinerne på samme måde som dem der benytter dem – presses til det yderste dag efter dag.


Racercykel billig | GUIDE: Værd at vide, når du vil købe den brugt\nVærd at vide, når du vil købe en racercykel\nVi kender dem fra Tour De France, Giro D’italia og de andre løb i landevejscykling. Mange drømmer om at springe på cyklen, køre ud i naturen og mærke vinden og farten. Men racercykler er også ofte dyre. Her kommer en guide til, hvad du skal vide, når du køber den brugt.\nDen er karakteristisk med sine tynde hjul, det lave gedebukkestyr og sit aerodynamiske stel. Racercyklen er en fascinerende størrelse, og den er da også mestendels lavet til én ting: At køre hurtigst muligt på almindelige landeveje. Det tiltaler naturligvis mange, og ikke kun er det sundt og god motion - det er tilmed sjovt.\nPå DBA er der lige nu 1.700 racercykler til salg, og de ligger i mange forskellige prisklasser. Du behøver ikke det nyeste og mest smarte cykeludstyr for at komme godt i gang med landevejs-cykling. Du kan sagtens finde en god, brugt cykel, når blot du har lavet lidt forarbejde forinden, fortæller Racercykelekspert hos Cyklistforbundet, Jakob Devantier, der selv arbejder med - og cykler på - racercykler til dagligt.\n- De fleste spørger, hvilken cykel de skal købe, og hvor mange penge de koster? Men det afhænger helt af, hvad din ambition og dit budget er, fortæller Jakob Devantier, der til dagligt arbejder i Cyklistforbundets cykelbutik 1905, der ligger på Rømersgade i København. Her er især ekspertise og ordentligt vejledning i højsædet.\nDameracer, Merida Ride Lite 91 Juliet Edition, 18 gear,…\nHerreracer, Cannondale optimo, 56 cm stel, 20 gear, Pæn og…\nTriatloncykel, MBK PRO - AM 7005, 52 cm stel, 18 gear,…\nLige nu er der 1.700 annoncer med racercykler til salg til DBA.\n600 af dem ligger til en pris på under 2.000 kroner, mens der også er 600 til salg i prisklassen 2.000 – 5.000 kroner, og endelig er der 500 til salg i kategorien med cykler til en pris på over 5.000 kroner, hvoraf de 200 racercykler ligger i kategorien 8.000 – 15.000 kroner.\nMærket siger stort set intet om prisen\nJakob Devantier ser ikke noget problem i, at du køber en racercykel brugt. Dét, der er væsentligt, fortæller han, er, at du har lavet lidt research inden, at du ved, hvad du vil med din cykel, og at du først og fremmest forventningsafstemmer. Du kan ikke bare regne med et enkelt mærke eller brand, du er nødt til at læse lidt op på lektien først:\n- Der findes rigtig mange mærker. Over 100 forskellige på DBA. Og der bliver hele tiden lavet nye. Og prisspændet kan også være stort. Så bare fordi, der står eksempelvis ’Trek’ på cyklen, som de fleste ved, er bygget til at give en kvalitetsoplevelse, når du cykler, så kan Trek-cyklerne ligge ret forskelligt prismæssigt. For de fleste mærker producerer cykler i flere niveauer, fortæller han.\nHusk at tjekke, om der er slør i kuglelejerne i hjulene og i krankboksen, når du køber brugt racercykel, siger eksperten. Hvis der er slør, så har cyklen typisk været kørt hårdt. Herover kan du læse, hvordan du tjekker, om der er slør i kranboksen\nTjek dette – det afslører nemlig, om cyklen har været kørt hårdt\nEn anden ting, som Jakob Devantier anbefaler, at man er opmærksom på, er, om hjulene er lige. Og om der er slør i kuglelejerne:\n- Tjek, om der er slør i kuglelejerne i hjulene og i krankboksen. Det er den, der holder pedalarmene og sikrer, at de kan give sig fra side til side. Det kan være dyrt at få lavet.\nDet er vigtigt at tjekke, om der er slør i kranboksen, for det afslører, om cyklen har været kørt hårdt. Det vil du helst undgå.\nTrek-racercykler til salg på DBA:\nHerreracer, Trek Madone SLR 7, 58 cm stel, 22 gear, TREK…\nHerreracer, Trek Alphabeat 1.5, 52 cm stel, 20 gear, Alu.…\nHerreracer, Trek Alpha sl 1000, 56 cm stel, 16 gear, Fin…\nLige nu er der 93 annoncer med ’Trek’-racercykler til salg på DBA, og dette brand er ofte kendt som særlig god kvalitet, men vær alligevel opmærksom på såvel nypris som stand, påpeger racercykelekspert Jakob Devantier.\nHvilket racercykel-stel er bedst?\nEn anden ting, som det er vigtigt at gøre op med sig selv, inden man køber, er, hvilket type stel, man ønsker. Hvor et aluminiumsstel typisk vil give dig mere stabilitet end et carbon-stel - og et aluminiumsstel er også nemmere at reparere på, hvis du vælter - så har carbon-stel gerne en lavere vægt og en anelse bedre komfort og beskyttelse mod stød og bump fra vejen.\nEt kulfiber, eller carbonstel, som det også kaldes, er som regel lettere, men her kan det også være sværere at overse eventuelle revner. Tjek altid efter revner, hvis du køber brugt. Dde kan i værste fald være skyld i, at cyklen kan knække\nforklarer Jakob Devantier.\nDe fleste racercykler til salg på brugtmarkedet i dag er produceret i stål, aluminium og kulfiber. Meget få racercykler i dag er dog lavet af stål, mens det i gamle dage var mest anvendt.\n- Derfor kan aluminium ofte være lidt billigere, fordi mange i dag foretrækker kulfiber, siger Jakob Devantier.\nDer er flere ting, du skal være opmærksom på, når du køber en brugt racercykel. Du skal både tjekke størrelsen, beslutte dig for en model og et materiale og tjekke gear samt styr\nHellere en lidt for lille cykel end en, der er for stor\nDet næste, du skal kigge på, er dig selv: Hvordan er din kropsbygning? Har du lange eller korte ben? Har du kort eller lang krop?\nNogle stel-fabrikater er korte i rammen, mens andre er lange. Højden på kronrøret er forskellig fra mærke til mærke, men har stor betydning for, hvordan du sidder på cyklen. Begge dele kan dog til en vis grad udlignes og forbedres med længden og hældningsgraden på frempinden.\n- Du skal kunne stå over cyklen, uden at man rammer den med mellemgulvet. Der skal lige være et par centimeters plads. Derudover er en hovedregel, at det er nemmere at få en lidt for lille cykel til at passe, end én, der er for stor, forklarer Jakob Devantier.\nCarbon-racercykler til salg på DBA:\nHerreracer, Scott Contessa Speedster 35 Aluminium, 48 cm…\nHerreracer, Pronghorn Gravel Racing, 54 cm stel, 12 gear,…\nHerreracer, Scott Scott team cr1, 55 cm stel, 20 gear,…\nLige nu er der 361 annoncer med carbon-racercykler på DBA. Et carbonstel er som regel lettere, men her kan det også være sværere at overse eventuelle revner, fortæller Jakob Devantier.\nDu skal kunne stå over cyklen, uden at man rammer den med mellemgulvet. Der skal lige være et par centimeters plads. Derudover er en hovedregel, at det er nemmere at få en lidt for lille cykel til at passe, end én, der er for stor\nSE OGSÅ: Video: 6 råd til dig, der er på jagt efter en brugt mountainbike\nBeslut dig for, hvor mange features cyklen skal have. Hvor mange gear og hvilket type styr. Hvis du er nybegynder er det måske bedst med et såkaldt kompakt kranksæt\nValg af gear til cyklen\nDu skal også kigge lidt på gear. Det hele afhænger igen meget af dit behov og den kørestil, du ønsker - for hvad der fungerer bedst for den ene, er ikke altid optimalt for den anden.\n- Langt de fleste motionsryttere er bedst tjent med et kompakt kranksæt. Det betyder, at de forreste tandhjul er lidt mindre, fortæller Jakob Devantier. Her har klingerne foran for eksempel 50 og 34 tænder i stedet for det normale kranksæt, som har 53 og 39 tænder. Det gør det lettere at finde det gear, der passer, når du skal passere stigninger. Og det sikrer, at du kan køre med passende høj-kadence i forskellige slags terræn.\nSE OGSÅ: Video: Sådan bliver denne gamle børnecykel så god som ny\nHovedreglen på et racerstyr er, at det skal være nogenlunde proportionelt med dine skuldre. Prøv eventuelt at tage en tur på cyklen til at begynde med, så du ved, om det matcher din kropsbygning\nDet du selv kan tilkøbe\nDu kan sagtens købe en brugt cykel med gear, eller med eksempelvis hjul, der skal justeres eller eventuelt laves. Men der er ingen nemme løsninger, hvis man spørger Jakob Devantier:\n- De fleste gear kan repareres, men jo mere avanceret, de er, jo dyrere bliver det også. Det er jo også billigere at få skiftet bremseklods på en folkevogn end på en Ferrari, ikke?\nRacercykel-hjul til salg på DBA:\nTIL SALG…..Der mangler styr til min cykeltrailer til et…\nLige nu er der 41 annoncer med cykelhjul til racercykler på DBA. Så hvis du er lidt ferm på fingrene selv, kan du også tilkøbe nyere dæk eller skifte ud, så de matcher dine behov bedre.\nStyret på din racer\nRacercykler har normalt gedebukke-styr. Hvis du har armene fremme, er det en triatlon-cykel.\n- Hovedregelen er, at det skal være nogenlunde i proportioner med dine skuldre. Omkring 44 centimeter.\nTag eventuelt cyklen forbi en fagmand, hvis du er i tvivl, forklarer Jakob Devantier. Mange er til at begynde med glade for en såkaldt flatbar racer – en racercykel med et smalt MTB-cykelstyr. Det giver nemlig en mere afslappet siddeposition uden at gå på kompromis med fordelene på en racercykel. Bremserne er også nemmere at betjene, hvilket giver øget sikkerhed for mange begyndere.\nDet klassiske gedebukke-styr giver en mere foroverbøjet og aerodynamisk siddeposition. Det er en mere korrekt ergonomisk armstilling, når du skal stå op ad bakkerne. Man kan dog også fint løse det ved at sætte såkaldte bar-ends på flatbar-styret.\nHusk, at der følger en masse udstyr med, når du skal i gang med at køre racercykel. Cykeltøj, cykelsko og en hjelm for eksempel\nDu kan ikke nøjes med cyklen\nEn racercykel gør det dog ikke alene. Hvis du skal ud og mærke suset på landevejen og gerne vil kunne gå normalt igen dagen efter, så er det også vigtigt, at du har det rette udstyr. Du skal slet og ret også selv ekviperes lidt.\nSå hvis du kigger efter en brugt racercykel, så skal du nok også kigge efter cykeltøj, cykelhjelm og cykelsko. Det kan også være, at du skal kigge efter lidt mere udvidet udstyr, eksempelvis gode solbriller, et sportsur eller en cykelcomputer.\nCykelcomputer til salg på DBA:\nCykelcomputer, Garmin Edge 305, Ældre Garmin GPS computer…\nFrempind, EA90, 100 mm - 7 grader. Forstærket til at give…\nHometrainer, BKool Pro 2 hometrainer, Der medfølger ANT+…\nLige nu er der 145 annoncer med cykelcomputere på DBA. De kan hjælpe dig med at optimere din cykling.\n96 af annoncerne indeholder ting, som ligger til en pris på under 400 kroner, så her kan være mange penge at spare. Cykelcomputere kommer i mange prisklasser, men køber du brugt, behøver det ikke tage bunden ud af økonomien.\nHer er Jakobs vigtigste råd\nJakob Devantier anbefaler desuden, at du prøver cyklen, inden du køber, hvis du har mulighed for det. Aftal med sælger, at du får lov at køre en lille tur på den, så du kan prøve den ”in action”.\n- Personligt ville jeg ikke købe en cykel, hvis jeg ikke havde prøvet den først. Ny som gammel. Og så er det alfa omega at forventningsafstemme med sælgeren. Du kan ikke forvente en spritny racercykel i tip top stand, hvis du maksimum vil give 2.000 kroner.\nLÆS OGSÅ: De 10 vildeste både til salg på DBA nu\nNår først udstyret er i orden, og du har besluttet dig for, hvad dit budget til racercykelen er, så er det bare med at komme af sted! Og du kan med fordel købe hele baduljen brugt\nDette er først og fremmest vigtigt\nDer er især én ting, som Jakob Devantier mener, du er nødt til at indse, hvis du vil købe din racercykel brugt:\n- Hvis man vil gøre en god handel, er man nødt til at sætte sig ind i tingene først. Du skal vide, hvad dit budget er, og hvad du forventer. Men med lidt forarbejde, så skal man nok komme langt.\nCykelsko til salg på DBA:\nCykelsko, Specialized S-works Sub6, Ikoniske sko i…\nCykelsko, Fizik Tempo. Boa spænder. Anvendt få gange. Har…\nCykelsko, Diadora ICS, Meget lidt brugte cykelsko str 43,5.…\nLige nu er der 440 annoncer med cykelsko til salg på DBA. Priserne ligger i gennemsnit på 400 kroner, når du køber brugt, hvor de typisk fra ny koster fra 1.000 kroner og opefter. Så her kan du godt spare en god del.\nEr du generelt til specielle cykler, så skulle du læse med her. 57 kilometer i timen, så hurtigt kan Torbens cykel køre alene ved pedalkraft, og den er sat til salg på DBA. Og så har den bremselys som en bil. Læs mere her.\nOg har du egentlig overvejet, hvad sådan et besøg på DBA kan udmønte sig i? Andet end køb af brugte varer og måske lidt penge på lommen? I en ny undersøgelse svarer hver 20., at de er blevet venner eller kærester med en eller flere via DBA. Det samme skete for Debora, der i dag har sin kæreste takket være DBA.\nKlik her og find herre-racercykler på DBA\nPå jagt efter en brugt cykel?\nKlik her og find racercykler til damer på DBA\nEr du vild med cykler?\nKlik her og find triatlon-racercykler på DBA\nDyrk din indre mand.. på DBA\nKlik her og find mountainbikes på DBA\nTil dig, der elsker biler:\n6 råd til en sikker handel: Til dig, der er på jagt efter en brugt bil\nKlik her og find "normale" herre-cykler på DBA\nHar du en gør-det-selv-mand i maven?\nDIY: Sådan laver du et flydende håndtag til dit GoPro-kamera\nDIY: Smart opbevaring til dit fiskegrej


Ekstern marketingsafdeling - vælg den service der passer dig\nFind den service\nder passer bedst til\ndig og din målgruppe\nHvad enten du er en nystartet eller veletableret virksomhed, tilbyder jeg samarbejde og sparring inden for kommunikation. Kommunikation handler om få placeret et budskab, målgruppen kan forholde sig til, uanset hvor de befinder sig, og uanset hvilken platform de befinder sig på.\nGennem 20 år har jeg arbejdet med en bred vifte af virksomheder på tværs af brancher og størrelser. Det betyder, at du får en erfaren, kreativ, fleksibel og ærlig samarbejdspartner, der er vant til at arbejde på alle niveauer. Fra strategiske beslutninger til mindre grafiske design opgaver og daglig drift. Ja da\nGennem 20 år har jeg arbejdet med en bred vifte af virksomheder på tværs af brancher og størrelser. Det betyder, at du får en erfaren, kreativ, fleksibel og ærlig samarbejdspartner, der er vant til at arbejde på alle niveauer. Fra strategiske beslutninger til mindre design opgaver og daglig drift.\nVed at kommunikere klart og skrue op for begejstringen tror jeg på,\nat du står stærkere som brand, og det skaber værdi.\nGiv derfor din virksomhed/dit brand et klart og defineret koncept, der én gang for alle tager stilling til alle de væsentlige forhold i den fremtidige kommunikation.\nGennem viden og indsigter går jeg kreativt til værks - finder ind til kernen og udvikler et sæt rammer, som beskriver hvem, hvad, hvordan og ikke mindst hvorfor.\nEr du på udkig efter idé og konceptudvikling på kampagne niveau, er tilgangen den samme, dog vil der være et stærkere fokus på indsatser og hvilke mål, der skal opnås med kampagnen.\nTænker du ja da så kontakt mig på 22 48 66 69.\nMed udgangspunkt i indsigter, trends, storytelling og konkrete behov arbejder jeg med Art Direction inden for følgende områder:\n- Layout af kataloger, magasiner, bøger, annoncer mm\n- Udvikling af messestande\n- Styling og sparring på photoshoots\n- Online annoncering\nFå et unikt og ensartet udtryk, der fortæller den rigtige historie og sender de rette signaler til din målgruppe.\nEn visuel stærk identitet består af et sæt byggesten, et solidt afsæt, fontvalg, farvepalette, billedstil, tone of voice, grafikker mm. Alt sammen noget, der hjælper dig med at blive genkendt, uanset hvilken platform du bliver mødt på.\nEt effektfuldt website tager udgangspunkt i brugeren, derfor er det vigtigt at skabe den optimale kunderejse på sitet.\nVia indsigter, behov og mål bygger vi sammen en struktur, der sikrer, at brugeren får de rigtige budskaber på det rette tidspunkt. Design og content udvikles og sitet færdiggøres med billeder, tekst, video, grafik, shop, links mm.\nDet er blevet nemmere at levere budskaber og historier via film og animation.\n83% af dem, der benytter video i deres markedsføring, opnår et større ROI. Samtidig ved vi, at 87% af alle forbrugere ønsker at se flere videoer fra de brands, de følger, så levende billeder kan være et yderst effektfuldt element i din markedsføring.\nJeg arbejder med idé og koncept, storyboard, styling og redigering. Resten af disciplinerne løses i tæt samarbejde med andre i mit netværk.\nDerfor sammensætter vi altid processen i fællesskab, så du får de services der passer bedst til dine udfordringer og behov.\nTænker du ja da eller har du du spørgsmål er du velkommen til at ringe til mig, Marie Louise Boelslund på 22 48 66 69.\nHar du spørgsmål er du velkommen til at ringe til mig på 22 48 66 69.\nALPI / AU MAISON / B.YOUNG / BAKØ / BLEND / BON’A PARTE / BRANDS4KIDS / BRANDTEX / CARRIWELL / CASSØE / CALDIC / CCDK / CHAMPOST / CISO / CO3 / COLOR KIDS / CORE ONE / CREAM / CREAMIE / CRUSHGRIND / DANHAUS / DAY & MOOD / DESIGN COLLECTION DENMARK / DESIRES / DK COMPANY / EASE.DK / ENERGI VIBORG / EXCELLENT WINE / FRANSA / HAMMEL FURNITURE / KEJSER REKRUTTERING / IBF / ICHI / IKAST BRANDE GYMNASIUM / ISI / KLIMAHUSE / KPC / MINUS / NEYE / NU MAGAZINE / OSTEROPOROSEFORENINGEN / PARDON / PEPPERCORN / REDEFINED FASHION / SANITA / SIRUP / SKANLUX / STILL NORDIC / WINESHOP.DK / WMO SITEFACILITY / 1927 ESTATE


Regler og vilkår på AkvarieForum\nAkvarieForum er en portal for akvarister, hvor formålet er at vidensdele og hjælpe hinanden til at få det bedst mulige ud af akvariehobbyen. Konceptet bag AkvarieForum er, at brugerne kan stille spørgsmål, få råd og vejledning, udveksle oplysninger, billeder, video, annoncer m.m. fra andre brugere.\nAkvarieForum er en interaktiv portal og stilles til rådighed i sin til enhver tid eksisterende form som den er og forefindes. AkvarieForum har i intet tilfælde ansvar for rigtigheden og anvendeligheden af de på portalen tilgængeliggjorte informationer, uanset art. En hvilken som helst anvendelse af portalen, herunder downloading, tilegnelse og udnyttelse af informationer, som er tilgængeliggjort på AkvarieForum, sker på brugerens eget ansvar og for egen risiko. AkvarieForum kan således i intet tilfælde gøres erstatningsansvarlig for brugerens anvendelse af portalen.\nAkvarieForum fraskriver sig ethvert ansvar for direkte, indirekte, afledte og følgeskader, tabte muligheder, tabt fortjeneste og enhver anden form for tab eller skade som følge af, at du har handlet i tillid til råd eller vejledning fra andre brugere af AkvarieForum.\nAkvarieForum vil i overensstemmelse med gældende lovgivning slette ulovligt indhold på siden. AkvarieForum påtager sig intet ansvar over for nogen i den forbindelse. AkvarieForum forbeholder sig ret til at ændre, modificere, erstatte eller slette dele af indholdet på akvarieforum.dk og kan begrænse eller afbryde adgangen til AkvarieForum til enhver tid, uden at dette kan medføre nogen form for ansvar for AkvarieForum.\nLinks til andre web-sites er kun medtaget som hjælp til brugerne. Ved linking til tredjemands sider har AkvarieForum intet ansvar for indholdet af sådanne sider.\nFor at benytte AkvarieForum - også som uregistreret bruger - skal du acceptere at AkvarieForum anvender cookies til forskellige formål.\nMed mindre andet udtrykkeligt er anført, må brugeren påregne, at AkvarieForum og de herpå tilgængeliggjorte informationer af enhver art nyder immaterialretlig beskyttelse, hvorfor anvendelse heraf alene må foretages inden for rammerne af gældende lov.\nNår brugeren skriver indlæg, uploader materiale eller på anden måde lægger indhold ind på AkvarieForum, så giver brugeren AkvarieForum en tidsubegrænset og non-eksklusiv ret til at bruge indholdet på alle medier.\nBrugere må under ingen omstændigheder kopiere eller på anden måde offentliggøre andre folks beskyttede værker på AkvarieForum.\nVelkommen til AkvarieForum!


Jurahjørnet: Hvem skal betale for vandskade?\nSkrevet af Boliga.dk (16. maj 2012)\nVores søn har købt og overtaget en ejerlejlighed pr. 1. januar 2012. Den 3. januar fik han vand igennem kanten af vinduet. Derfor kontaktede vores søn ejerforeningens forsikring. Desværre var det ikke en dækningsberettiget skade, eftersom den skyldes manglende vedligeholdelse af fugerne i vinduespartiet. I samme omgang konstaterede taksatoren, at vinduespartiet simpelthen blev lavet forkert, da det blev lavet i starten af 90'erne. Nu har ejerforeningen afslået at dække udgifterne, da de mener, at han selv skal betale. Det står vi fuldstændig uforstående for, da der står i ejerforeningens, at ejerforeningen står for udvendig vedligeholdelse. Hvordan skal vi forholde os? Kan det virkelig være ham, der skal betale, når det er grundet manglende vedligeholdelse af fugerne i vinduespartiet?\n!: Hej TL.\nNår det fremgår af foreningens vedtægter, at det er ejerforeningen, der har den udvendige vedligeholdelse af vinduerne, forekommer afvisningen forkert.\nDet kan tænkes, at man i foreningen har planer om en indgribende renovering af vinduerne, hvilket vel ikke er helt utænkeligt, når de er mere end 20 år gamle.\nDet ændrer dog ikke ved, at tingene skal være i orden.\nUmiddelbart tror jeg ikke, forsikringens afvisning er forkert, og jeg tror heller ikke, man har mulighed for at komme efter sælgeren af lejligheden.\nHvis ikke ejerforeningen vil ændre beslutningen, er der enten mulighed for, at man indleder en retssag mod foreningen, eller også kan man i første omgang anmode om, at tingene bliver behandlet på en generalforsamling i foreningen.\nJeg bor på 5. sal i en ejerlejlighed i København K. Der er tagterasse over den anden 5. sals lejlighed og har været det i over 50 år. Nu snakker ejerforeningen om at udvide den over vores lejlighed. Det er vi bestemt ikke interesserede i. Kan ejerforeningen frit disponere over taget ovenpå os?\n!: Kære M.\nDet vil normalt fremgå af foreningens vedtægter, hvordan man skal disponere over fællesarealer.\nDet kræver normalt et kvalificeret flertal at ændre på dette, og min umiddelbare vurdering er, at foreningen formodentlig godt kan vælge at indrette en tagterrasse.\nDette skal selvfølgelig ske med behørig hensyntagen til de berørte ejere, eksempelvis i form af støjdæmpning eller tilsvarende foranstaltning.\nJeg forudsætter, at der ikke skal inddrages rum, som enkelte ejere har dispositionsret til.\nI så fald skal der stilles alternative arealer til rådighed.


Özlem Cekic: - Jeg har også været racist | Haderslev | jv.dk\nÖzlem Cekic: - Jeg har også været racist\nPubliceret 02. juni 2017 kl. 17:49\nÖzlem Cekic og Georg Metz diskuterede Luther med biskop Elo Westergaard som ordstyrer. Foto: Jacob Schultz\nÖzlem Cekic og Georg Metz tog fat på reformatoren Luthers dunkle sider under folkemødet i Haderslev. Han dyrkede rendyrket jødehad, mente Georg Metz. Özlem Cekic besøgte den jødiske synagoge i København efter drabet på Dan Utzon.\n- Jeg har også været racist.\nDet tidligere folketingsmedlem Özlem Cekic lagde ikke fingrene imellem, da hun sammen med journalist og forfatter Georg Metz tog livtag med de mere dunkle sider hos reformatoren Martin Luther under folkemødet i Haderslev i anledning af markeringen af 500-året for reformationens indførsel.\nMørke sider, der ikke skal fejes væk, som ordstyreren under paneldebatten, biskop Elo Westergaard, sagde. Temaet var Luthers forhold til muslimer og især jøder, og hvordan vi i dag stadig har behov for at dæmonisere forskellige grupper.\nDe to debattører havde delt emnerne imellem sig. Georg Metz, der kunne fortælle forsamlingen, at hans efternavn er en rabbinsk titel, hudflettede den historiske person Martin Luther. Reformatoren udviklede sig ikke blot til antisemit, men dyrkede decideret had til jøder - ja et had mod alt afvigende.\nEndelig satte han fingeren på Luthers meget omtalte opdeling af magten mellem det verdslige og det religiøse regimente:\n- Kirken er da i den grad fedtet ind i staten, mente Metz, der selv "er uden gudstro".\nOg nogle begyndte at brokke sig og sige: Det er for galt, at vi skal kalde dig perkersvin før, du komme ud og drikker dialogkaffe med os.\nTravl pinse i Haderslev\nReformationsmarkeringen har præget Haderslev fra fredag den 2. juni, hvor der blev holdt stort folkemøde i et telt på byens centrale plads, Gravene.I pinsen er der også Hertug Hans Festival med en historisk landsby i Damparken, byens store parkanlæg.\nLørdag den 3. juni ligger reformationsmarkeringen stille.\nDen historiske landsby har åbent fra 10 til 18.\nKlokken 11 begynder et historisk optog gennem byen.\nSøndag den 4. juni er der festgudstjeneste i Haderslev Domkirke fra klokken 14.\nForinden er der en procession gennem byen med biskopper fra Norden, Tyskland og England.\nDen er kun for indbudte gæster og transmitteres af DR.\nI et stort telt på Gravene kan deltagere følge gudstjenesten på en storskærm.\nSøndag den 4. juni er den historiske landsby åben fra klokken 10 til 18.\nSe mere på www.hertughansfest.dk og www.haderslevstift.dk\nÖzlem Cekic fortalte om sin vej fra barndommens had til jøder, fordi hun på tv havde set, hvordan palæstinensiske børn blev dræbt under Israel-Palæstina-konflikten. Og frem til den dag hun gik ind i den jødiske synagoge i København efter drabet på Dan Utzon.\n- Jeg følte mig skyldig, fordi drabsmanden var muslim, men så kom Dan Utzson far og mor hen og gav mig et kram og sagde: Godt, du kom.\nÖzlem Cekic arbejder i dag med brobygning. Et arbejde hun begyndte på efter at have modtaget hademails. For eksempel efter at hun havde været på Folketingets talerstol. Så modtog hun ofte mails, hvor hun blev kaldt terrorist og perker.\nÖzlem Cekic indledte sin turné med dialogkaffe, hvor hun opsøgte de mennesker, der sendte de hadefulde mails.\n- Og nogle begyndte at brokke sig og sige: Det er for galt, at vi skal kalde dig perkersvin før, du kommer ud og drikker dialogkaffe med os, sagde Özlem Cekic under en del latter, og understregede nødvendigheden af at stille op over for dem, man er uenig med:\n- Ligesom Luther, der gik op imod strømmen.\nVIP-rend markerer 500-året for Reformationen\nAnne Linnet: Smuk og dejlig er blevet en scoresang\nLuther, solskin og fri i Damparken\nÖzlem Cekic før folkemødet i Haderslev: - Vi skal passe på vores fyrtårne\nSikkerhedskrav rammer også Hertug Hans Festivalen\nAf Guds nåde i hertugens navn\nHaderslev er klar til folkefest for reformationen


Ene nordmand i vælten\nEnmandsprojektet The Fall of Every Season er en smuk og velkomponeret oplevelse\n2. A Portrayal\nThe Fall of Every Season er ikke noget egentligt band - det er kun en person: Nordmanden Marius Strand fra Trondheim, der i 2007 udgav 'From Below og nu 'Amends' seks år efter debuten, et album, der sine steder minder en del om vores hjemlige Saturnus.\nMen dog også med et selvstændigt udtryk og en virkelig styrke i de akustiske stykker, en velfungerende ren vokal og de dele, der bæres af klaver alene. Marius Strand er utroligt dygtig til at give plads til enkeltheden og trække enhver form for brutalitet ud af musikken, og lige netop derfor fungerer det aldeles fremragende, når der bliver brølet kompetent i dødsmetal-stilen, og intensiteten stiger voldsomt.\nGang på gang i løbet af de seks meget lange numre, formår han at gøre skiftene mellem de inciterende rene guitarer og det grumme nedstemte helvede helt naturligt og får det til at virke som et ganske indlysende valg i sangskrivningen - en svær disciplin at mestre, uden at det bliver skizofren tilfældighed.\nStemning på stemning bliver simpelt bygget op over lang tid, og med naturlighed, og både melodier, klangflader og simple metalliske rifforama-passager flyder let af sted i et tungt tempo. Og det er, hvad Marius Strand er bedst til - de langsomme, dystre og store stemninger, men man savner også rigtigt catchy elementer. Ja, der mangler et 'Christ Goodbye', hvis man skal være så fræk at sammenligne med Saturnus igen.\nInden for denne genre er det selvfølgelig ikke en nødvendighed med deciderede hits, hvilket også siger sig selv med så lange numre, men trods flotte melodier kunne man godt bruge en af dem, som sætter sig fast i øret for evigt - bare lige som den sidste finesse.


S: Sony Bluetooth Stereo Headset - Køb & Salg - Tweak.dk\nS: Sony Bluetooth Stereo Headset\nmandag, 10. september 2007, 19:21\nHar dette Bluetooth Headset:\nSony wireless stereo headset DR-BT30Q\nHeadsettet kan ses her:\nSom det kan ses af link til EDBpriser koster headsettet lidt over 800kr fra ny... Der medfølger self manual samt lader... kom med et bud!\ntirsdag, 11. september 2007, 10:54\nHvor gammelt er sættet? hvorfor vil du af med det? og er alt tilbehør med. Kasse manualer osv.???\ntirsdag, 11. september 2007, 10:58\nhmm.. har ikke helt styr på alderen.. tjekker når jeg kommer hjem... tror det er omkring et halvt år... sælger da jeg ikke får det brugt... Har ikke kassen men har manualer, kvittering og lader(dvs alt undtagen kassen)...\ntirsdag, 11. september 2007, 11:32\nhvor bor du henne af??\ntirsdag, 11. september 2007, 11:41\nNordjylland.. postnr 9510.. kan selvfølgelig også sende hvis det er...\ntirsdag, 11. september 2007, 19:49\nSlet ikke nogen der kunne bruge dette headset?\nonsdag, 12. september 2007, 15:16\njamen byder 300 afhentet så...\nonsdag, 12. september 2007, 15:20\nnoteret... lader den lige køre lidt...\ntorsdag, 13. september 2007, 11:43\nfredag, 14. september 2007, 12:08\nhamsjael: hvornår kan du evt komme forbi hvis det er ?\nmandag, 17. september 2007, 11:06\nDet kan jeg i dag hvis det er...\nmandag, 17. september 2007, 14:10\n350 kontant så er det dit...\nmandag, 17. september 2007, 14:38\nbliver sku for meget så... kan max gå med til 300,- Er ikke lige noget jeg står og mangler nemlig...\nmandag, 17. september 2007, 15:42\nok.. Men sys altså at jeg vil ha 350 for det minimum.. ellers taber jeg også for mange penge på det... du kan bare skrive hvis du skifter mening...\nmandag, 17. september 2007, 21:07\ntorsdag, 20. september 2007, 08:27\nhamsjael... hvis du v ha det for 300 kan du lige sende mig en mail...\ntorsdag, 20. september 2007, 18:25


Post 0 - kirkegårdsløb 2021 | Jetsmark sogn\nVelkommen til kirkegårdsløb på Jetsmark Kirkegård. For at komme igennem hele løbet skal du/I bruge en mobiltelefon med QR-scanner og et kamera. Ved hver post er der en QR-kode og et Fadervor. QR-koden indeholder en historie, en opgave om Fadervor, en aktivitet og en vejbeskrivelse til næste post. God fornøjelse!\nJetsmark Kirkegård er en slags park, som ejes af kirken, og som "de grønne" (gartnerne) passer og plejer året rundt. Her begraves/bisættes de døde, som kommer fra hele området og som ønsker, at kirkegården her, skal være deres sidste hvilested. Kirkegården er opdelt i områder - der er en mindre park med små urnegravsteder og flere afdelinger med kistepladser blandet med urnegravsteder. Der er lange, lige rækker med sidste hvilesteder, store og små. Indimellem er der bede med blomster og buske, fordi der ikke er brug for så mange store kistepladser, som der var engang. Hvorfor tror du, det er sådan?\nKirkegården skal holdes pæn hele tiden, og hver dag besøger mange folk kirkegården for at se til en afdøds gravsted - tænke på og savne og mindes. Kirkegården er et smukt og roligt sted og af respekt for de døde og de andre, der besøger kirkegården, så bevæger vi os rundt, stille og roligt.\nFadervor er den bøn, som Jesus har givet til os mennesker. Den består af flere, korte bønner. Kig ved siden af QR-koden.\nHvor mange små bønner i Fadervor kan du finde?\nDen første sætning i Fadervor siger noget om Gud - her med andre ord:\nGuds rige er der, hvor Gud får lov til at bestemme.\nPå din vej på kirkegården, ser du en masse gravsten. Prøv at kigge efter symboler, altså små figurer på stenene. Tal med hinanden om, hvad symbolerne betyder, og hvorfor I tror, familien har ønsket lige netop dét symbol på gravstenen.\nDu går hen til den store port ind til kirkegården (den til højre), og går ind af grusvejen, der går parallelt med kirken. Ved den 8. sti til højre, drejer du og fortsætter hen til "fællesplænen", med de tre birketræer og en stor gravsten. Her finder du post 1 (se billederne nedenunder).


Leasingguide | Alt om leasing af premiumbiler | Klik her\nSand Jensen Automobiler › Leasing › Om leasing\nHvis du ønsker at blive klogere på alle de specielle billeasingsudtryk, så er du landet på rette sted. For at hjælpe vores kunder, har vi lavet korte videoer, der forklarer de mest gængse leasing-termer, som du støder på igen og igen.\nI det følgende kan du blive klogere på, hvad det vil sige at lease sin bil og hvordan det fungerer.\nLeasing er i alt sin enkelthed langtidsleje af bilen. I stedet for at købe bilen kontant lejer du bilen af et leasingselskab for en given periode til en aftalt ydelse. Man betaler kun registreringsafgift månedsvis for den periode man kører i bilen.\nFor at benytte sig af leasing skal afviklingen ske omkring en leasingkontrakt og i samarbejde med et leasingselskab.\nVed leasing har man en væsentlig mindre kapitalbinding, typisk ca. 50% af den danske markedspris. Leasingydelsen er endvidere en driftsomkostning, der kan trækkes fra i dit regnskab. Momsen kan du modregne i dit momsregnskab.\nDa der ved leasing ofte er tale om lidt dyrere biler, vil disse også være lettere at omsætte efterfølgende, da bilen stadig er uden registreringsafgift og kan sælges i udlandet, hvor der er et større køberklientel.\nBilen vil til enhver tid senere kunne indregistreres på danske eller udenlandske nummerplader, hvis man ønsker det. Leasing er mest velegnet til premiumbiler og eventuelt biler man ønsker at bruge for en periode. Det kunne for eksempel være en cabriolet til brug i sommermånederne.\nLeasing er også fordelagtig til en udlænding, der er ansat i en dansk virksomhed for en periode.\nSand Jensen Leasing A/S tilbyder attraktiv leasing af din drømmebil.\nHvem ejer leasingbilen?\nBilen indregistreres med leasingselskabet som ejer og leasingtager som bruger. Ved kontraktens udløb udspiller der sig to forskellige scenarier afhængig af hvilken leasingform kontrakten blev indgået på.\nDen periodebetalte registreringsafgift betales på brugte biler med en procentsats, der variere afhængig af bilens alder.\nEr bilen ældre end 36 måneder betales der 0,5% pr. måned af bilens totale vurderede registreringsafgift, samt en forrentning af den tilbageværende ikke-betalte registreringsafgift.\nEr bilens alder mellem 3-36 måneder betales der 1% pr. måned af bilens totale vurderede registreringsafgift, samt en forrentning af den tilbageværende ikke-betalte registreringsafgift.\nServiceaftale på leasingbil\nBliv klogere på hvad en serviceaftale hos Sand Jensen Automobiler koster og omfatter.\nLæs mere om Service Inclusive\nFinansiel leasing minder på mange punkter om operationel leasing. Ligesom på operationel leasing er det muligt at tilvælge serviceaftale, dækaftaler og garantiforsikringer. Forskellen på de to leasingtyper ligger i restværdien. Ved finansiel leasing skal leasingtageren anvise en momsregistreret køber til bilen efter endt leasing. I det leasingtageren selv skal anvise en køber af bilen efter endt leasingperiode kan vedkommende have indflydelse på restværdien, og derved også selv justere den månedlige ydelse efter behov.


VBN: Flittig fiskefanger forlader fattigdom - Forenede Nationers\nHome Uncategorized VBN: Flittig fiskefanger forlader fattigdom\nDa han blev tilbudt hjælp til at starte sit dambrug op igen, tog han det som en\nchance for at skabe et bedre liv for sig selv og sine sønner. Jannagath Jena modtog træning i dambrug fra en lokal fiskeekspert, som så et potentiale i den hårdtarbejdende mand. Fiskeeksperten opfordrede ham derfor til at tage et lån i et lån i banken og lease et stykke jord. Jena slog til og gravede en ny dam på sit jordlod, og plantede samtidig tomater og græskar for at få en yderligere indtægt.\nPrevious articleVandet er ved at løbe ud\nNext articleHistorisk aftale om finansiering af globale udviklingsmål i hus\nCate Blanchett slutter sig til FN\nUNHCR fylder 60 år den 14. december


Handelsbetingelser - Passion Events\nHandelsbetingelser / Terms of trade and conditions\nTelefon: 28 40 43 43\nDer fraviges 2 års reklamationsret i henhold til købeloven omkring serviceydelser.\nVi forbeholder os retten til at kunne acceptere opregulering op indtil 5 dage før arrangement dato.\nVed annullering af aftale senere end 1 mdr. efter skriftlig bekræftelse af oplæg/tilbud fra Passion events betales halv pris af totalbeløb.\nVed annullering senere end 14 dage før levering/afhentning betales fuld pris af totalbeløb.\nEn udlejningsaftale kan reguleres mindre, med op til 25% mindre af summen indtil 14 dage før arrangement dato.\nFortrydelse skal anmeldes til os senest 14 efter købet og fra fortrydelsen skal I senest 14 dage efter returnere forsendelsen. Meddelelsen skal gives pr. mail på info@passionevents.dk. I meddelelsen skal du gøre tydeligt opmærksom på, at du ønsker at benytte din fortrydelsesret. Ønsker du at sende varen retur til os, skal du udfylde den vedlagte Returseddel og sende varen til:\nVi forbeholder os ret til at bede om fremvisning af gyldigt billed-ID som alders dokumentation i tvivlstilfælde.\nHvis du er forbruger med bopæl i et andet EU-land, kan du angive din klage i EU Kommissionens online klage platform.


Bob katte EVO liggeplads til vægmontering - kun DKK 249.00\nBob katte EVO liggeplads til vægmontering\nKøb Bob katte EVO liggeplads til vægmontering online hos Dyrelageret. Kun 249,00 … læs mere her\nBob katte EVO liggeplads til vægmontering fakta\nNavn: Bob katte EVO liggeplads til vægmontering\nBob katte EVO liggeplads til vægmontering - Senge - Kurve - Huler\nBob katte EVO liggeplads til vægmontering kan man finde her i shoppen blandt alle varerne i kategorien Senge - Kurve - Huler. Du får også hele lovpligtige 14 dages returret med når du køber din vare. Langt de fleste i Norden køber deres Bob katte EVO liggeplads til vægmontering hos den populære shop Dyrelageret.dk, som ofte har gode tilbud og sørger for du sparer gode penge. Hos webshoppens store udvalg kan du shoppe løs efter lækre varer, og der kan klikkes køb på produktet er på siden. Køber du varer online er priserne bedre- fordi webshoppen ikke har udgifter til en fysisk butik.\nFordele når du køber Bob katte EVO liggeplads til vægmontering online\nKøber du varer online, får du andre fordele, end hvis du handler i en fysisk butik. Lovgivningen dikterer min. 14 dages returret. når dine varer købes i en shop, og du kan finde webshops der giver mere og nogle giver endda et helt års returret. Når webshops ligger online, får du med et par klik et stort udvalg , og det giver en god gennemsigtighed på priserne, på tværs af forskellige webshops. Du kan oven i købet gøre det direkte på din mobiltelefon i bussen eller toget. Når du handler online er du også fri for, at skulle indrette sig efter, hvornår butikkerne synes, de skal holde åbent. Når du har købt dine varer, sendes de til din adresse, eller de kan blive sendt til din arbejdsplads, og det giver en god fleksibilitet for dig. Glem alt om at stå i kø, hvor ekspedienten lige skal ringe til en anden for at høre, hvorfor prisen ikke går ind til det rigtige. Når handlen foregår online det er slut med dårlig køkultur og vrissende mennesker, så behøver du ikke længere forudsige, hvilken kø der er hurtigst - vi gætter aldrig rigtigt alligevel.